Samoopredeljenje i DSK žele platformu i učešće opozicije u dijalogu sa Srbijom, DPK odbija\n► Samoopredeljenje i DSK žele platformu i učešće opozicije u dijalogu sa\nSamoopredeljenje (PO) i Demokratski savez Kosova (DSK) saopštili su da su jasni u tome kako će pristupiti dijalogu sa Srbijom: žele da dve trećine poslanika Skupštine Kosova usvoji platformu za dijalog i učešće opozicije u tom procesu.\nIz Demokratske partije Kosova (DPK) kažu da oni u dijalog neće biti uključeni.\nCivilno društvo zahteva nastavak dijaloga Kosova i Srbije nakon postizanja širokog političkog konsenzusa, što prethodna vlada nije uspela da obezbedi nakon odbijanja opozicije da se pridruži timu i platformi koju je potom Ustavni sud proglasio za neustavnu.\nIzazov za novu vladu koju će najverovatnije činiti PS i DSK, ostaje da postigne taj konsenzus.\nS druge strane, međunarodna zajednica neprestano zahteva nastavak dijaloga Kosova i Srbije, blokiranog posle odluke Vlade Kosova za uvođenje takse od sto odsto na proizvode iz Srbije i Bosne i Hercegovine.\nIako se još ne zna kada će biti formirana nova vlada, predstavnici PS i DSK procenjuju da će se dijalog shvatiti vrlo ozbiljno.\nObe strane razgovaraju o platformi i pregovaračkom timu.\nAvdulah Hoti iz DSK za portal koha.net kaže da dijalog sa Srbijom zahteva ozbiljan pristup državnih institucija, što je nedostajalo vladi koja je otišla.\nHoti ističe da će na početku biti usvojena platforma za dijalog za šta je potrebno dve trećine glasova poslanika.\n"Nova vlada će preuzeti vodeću ulogu u ovom procesu na osnovu svojih ustavnih odgovornosti. Neće eksperimentirati s timovima i platformama za dijalog. Na početku ovog procesa biće usvojena platforma za dijalog koja bi trebalo da dobije široku podršku u Skupštini Kosova od dve trećine glasova poslanika, precizirajući principe na osnovu kojih vlada vodi dijalog sa Skupštinom", rekao je Hoti.\nOn je rekao da bi u taj proces trebalo da bude uključena opozicija.\nAljbulena Hadžiu iz PS kaže da su jasni stavovi PS i DSK o dijalogu sa Srbijom: "Skoro smo završili pitanja vezana za program Vlade. Spoljna politika, koja će obuhvatiti i pitanje dijaloga, biće tema kojom će se baviti dva predsednika političkih partija. Jako smo zainteresovani da sastanke nastavimo iduće sedmice", dodala je ona.\nOna ističe da će ideje o razmeni teritorija i stvaranju Zajednice opština sa srpskom većinom "umreti".\n"Neće biti dijaloga o unutrašnjim poslovima Kosova, fokusiraćemo se na analizu 33 sporazuma sa Srbijom. Vlada će se takođe uključiti u dijalog sa kosovskim Srbima radi integracije, a sa druge strane, zajedno sa Skupštinom Kosova, radiće na listi zahteva za Srbiju, uključujući nestala lica i ratnu odštetu", rekla je Hadžiu.\nPo njenim rečima Kosovu nisu potrebni brzi i štetni sporazumi.\n"Nikada nećemo davati ustupke na štetu Kosova, kao što su to radile prethodne vlade", rekla je ona.\nIzvori portala koha.net iz DPK su kazali da ta stranka neće biti deo dijaloga sa Srbijom.\nTaj izvor rekao je da Ustav, zakoni i rezolucija jasno definišu odgovornosti institucija u procesu dijaloga.\n"Međutim, u prošlosti je DPK, kao največa stranka i nosilac institucija, uvek pozivala opozicione stranke da postanu deo važnih procesa za koji je potreban nacionalni konsenzus, ali one su to odbijale, računaju na izborne interese. Sada je nemoralno da zahtevaju da nova opozicija postane deo procesa koji su oni sami godinama odbacivali, ostavljajući zemlju na cedilu i izolovanu od zapadnih partnera", rekao je izvor.\nPortal koha.net nije dobio odgovor Alijanse za budućnost Kosova o pitanju dijaloga.\nPredsednik Demokratskog saveza Kosova (DSK) Isa Mustafa pozdravio je odluku o ukidanju mere reciprociteta u odnosima sa Srbijom i naveo da je Vlada Avdulaha Hotija dokazala svoju posvećenost...\nU DSK nezadovoljstvo predlozima za izbor ministara\nU Prištini danas nisu predstavljeni kandidati za ministre iz Demokratskog saveza Kosova(DSK), iako je juče na sednici Predsedništva te stranke bilo reči o imenima, a portal Koha net piše da...\nDSK prihvata odluku Ustavnog suda ali ostaje opredeljena da formira novu Vladu\nDemokratski savez Kosova (DSK) izjavio je da poštuje odluku Ustavnog suda Kosova koji je danas suspendovao ukaz predsednika Kosova Hašima Tačija za davanje mandata Avdulahu Hotiju, iz ove...\nMustafa: Poštovaćemo odluku Ustavnog suda, nema potrebe da se suspenduje Tačijev ukaz\nLider Demokratskog saveza Kosova (DSK) Isa Mustafa rekao je danas da su u toj partiji spremni da poštuju odluku Ustavnog suda Kosova, ali da ocenjuju da nema potrebe da se suspenduje ukaz...\nDSK najavio novu koaliciju bez Kurtijevog Samoopredeljenja\nDemokratski savez Kosova (DSK) podržao je predlog lidera stranke Ise Mustafe da se nakon ustavnih procedura formira nova koalicija u kojoj će biti Alijansa za budućnost Kosova (ABK),...


Da li znate koja je najbolja rakija u Srbiji? - AGROPRESS - Udruženje novinara za poljoprivredu\nDa li znate koja je najbolja rakija u Srbiji? Истакнут\nRakije „Ognjena“ iz prijepoljske destilerije „Braća Tomašević“ osvojile su najviše priznanja i titulu pobednika na upravo završenom ovogodišnjem Sajmu šljiva u Osečini, u kategoriji rakija i jakih alkoholnih pića.\nNajznačajnija voćarska manifestacija u Srbiji, 13. Sajam šljiva u Osečini, okupio je proteklog vikenda rekordan broj učesnika, izlagača i posetilaca. U ocenjivanju kvaliteta rakija i jakih alkoholnih pića učestvovalo je ukupno 59 proizvođača sa 177 uzoraka. „Braća Tomašević“ takmičila su se sa kompletnom paletom proizvoda svoje destilerije, ukupno 16 uzoraka rakija i likera.\nStručna komisija, na čelu da profesorom dr. Ninoslavom Nikićevićem sa Poljoprivrednog fakulteta u Zemunu, rakijama „Ognjena“ dodelila je 5 velikih zlatnih, 9 zlatnih i dve srebrne medalje i titulu apsolutnog pobednika ovogodišnjeg Sajma šljiva.\nPored šampionskog, prijepoljska destilerija osvojila je i pehar za prvo mesto u kategoriji voćnih rakija, za rakiju od kajsije.\nGrad Beograd sve više ulaže u poljoprivredu, a evo i zbog čega\tKoji su srpski brendovi i zašto ih volimo?\njan 05, 2018 104267 Teška\ndec 20, 2017 68475 Hortikultura\nmar 21, 2018 55883 Šumarstvo\napr 20, 2018 53403 Ovčarstvo\nnov 06, 2018 27635 Sitne životinje


Gradsko veće Novog Pazara proglasilo Dan žalosti - iBalkan.net\nNOVI PAZAR 30: 04 2016– 19: 57: 10- Gradsko veće Novog Pazara proglasilo je subotu, 30. april za Dan žalosti zbog pogibije Lejle Šipčain (2), njene majke Binaide Muratović (26) i nane Ajke Šipčanin (50) u saobraćajnoj nesreći.\nNa krivini u mestu Jaćimov krš, gde se dogodila tragedija i ranije su se događale teške saobraćajne nesreće uglavnom zbog neprilagođene brzine. Prema nezvaničnim informacijama, jedno od vozila je i ovoga puta prešlo preko pune linije, na suprotnu stranu i izazvalo direktan sudar. Najverovatnije se radilo o prebrzoj vožnji, a tek kada istraga bude završena znaće se ko je vinovnik tragedije.\nOdluka o proglašenju Dana žalosti je doneta na vanrednoj sednici Gradskog veća, a mediji uopšte nisu bili upoznati da će sednica biti održana, niti da su većnici doneli takvu odluku.\nOrgani i organizacije, kao i druga pravna lica dužna su da zastavu Republike Srbije spuste na polovinu jarbola, odnosno koplja, kao i da sve sadržaje zabavnog karaktera prilagodjavaju Danu žalosti.\nDevojčica, majka i baka nalazile su se u “zastavi 101” koja se u mestu Jaćimovo kamenje, na deonici puta od Štavlja ka Sjenici, direktno sudarila sa vozilom “folksvagen pasat” kojim je upravljao A. K.\nOd siline udara Ajka, Binaida i mala Lejla su nastradale na licu mesta, dok je Amel Šipčanin teško povređen.\nOn je prebačen u Zdravstveni centar u Užicu, a prema poslednjim informacijama je van životne opasnosti.\nLejla, Binaida i Ajka ukopane su danas na novopazarskom groblju Gazilar.\nŠipčanin je prevezen u Zdravstveni centar u Užicu, a prema poslednjim informacijama je van životne opasnosti.\nVozač pasat A. K. je lakše povređen. Nakon ukazane pomoći je saslušan u policiji, a sjeničko tužilaštvo mu je odredilo pritvor.\n– Zadržavanje do 48 časova mu je određeno zbog mogućeg uticaja na svedoke, reakcije javnosti i nesmetanog vođenja istrage – objašnjava javni tužilac Nurija Rožajac.\nOsim njega, u vozilu su se nalazili i K. Z, kao i E. K. koji je zadobio teške povrede. I on je transportovan u Užice, gde je smešten na Ortopediji i nije životno ugrožen, dok su K. Z. konstatovane lakše povrede.\nDan žalosti Gradsko veće Novi Pazar proglasilo


Najavljena "čistka" u SNS - u - Glas Zaječara\nHome Politika Najavljena „čistka“ u SNS – u\nBeogradska štampa na naslovnim stranama najavljuje da će u nedelju, na sednici Glavnog odbora SNS, početi kadrovska čistka u vladajućoj stranci, prenosi B92.\nPodsećajući na izjave lidera stranke Alesanda Vučića o tome, „Novosti“ pišu da bi proces trebalo da bude zaokružen posle parlamentarnih izbora, nakon kojih bi, ukoliko naprednjaci ponovo formiraju vlast, vlada trebalo da izgleda drugačije.\n„Srpski telegraf“ piše da će nekoliko ministara i ključnih funkcionera sa lokala ostati bez funkcija posle sednice GO SNS 29. decembra i da se na listi za smenu već nalazi dvadesetak imena i da je to tek početak kadrovskih promena koje će sprovesti Vučić.\nSagovornici „Kurira“ iz redova naprednjaka kažu da je moguće veliko „provetravanje“ u stranci.\nVerujem da će svi bahati po zasluzi pronaći svoje mesto na klupi za rezervne igrače. Drugo, nisam pristalica toga da na čelnim pozicijama budu ljudi koji čekaju da ih Vučić brani. Kad udaraju po njemu, neki se sklone sa strane, trljajući ručicama, rekao je Djukanović, navodi „Kurir“.\nPrethodni tekstUčenici Gimnazije Petar Vasiljević i Branko Grbić obezbedili plasman na finalno takmičenje iz programiranja u Rusiji\nNaredni tekstVremenska prognoza za četvrtak 26. decembar


Severina VIĐENA u Beogradu u muškom društvu ali Igora Kojića NEMA ni na mapi! - Hype TV Vesti\n24/05/2021 4:20 PM\nPevačica Severina Kojić uslikana je danas u Beogradu, u jednom restoranu. Ona je bila u muškom društvu a između ostalih tu su se našli i njen menadžer Tomica Petrović, kao i kompozitor Filip Miletić.\nOno što je zapalo za oko svim okupljenima jeste da se njen suprug Igor Kojić nije našao u restoranu sa njom.\nA post shared by Severina Kojić (@severina_official___)\nInače, poznato je da je Filip Miletić autor brojnih Severininih hitova, a pre mnogo godina šuškalo se da su njih dvoje bili zajedno. Međutim, ni jedno ni drugo o tome nikada nisu pričali, te je sve ostalo na nivou glasina.\nRazvod se ne pominje, ni Severina ni Igor još zvanično nisu ništa potvrdili niti demantovali


Sreda, 22. 9. 2004.\nU drugom izbornom krugu za gradonačelnika Goran Ćirić i Smiljko Kostić\nĆirić: stižu dobri\nsignali za dogovor\nSmiljko Kostić ne oseća odgovornost za malu izlaznost, ali misli da je to poraz svih političkih snaga. Nova Srbija će iz toga izvući pouke za dalje političko delovanje\nGoran Ćirić, dosadašnji predsednik gradske skupštine i kandidat lokalne koalicije DS-a i SPO-a sa osvojenih 28,56 odsto glasova, i Smiljko Kostić, bivši generalni direktor DIN-a, kandidat NS-a sa podrškom Socijaldemokratije (SD) Vuka Obradovića sa 23,16 odsto osvojenih glasova, ušli su u drugi izborni krug za mesto gradonačelnika Niša. Gradska izborna komisija je saopštila i da su na birališta izašla 63.824 birača, odnosno 28,7 odsto od ukupno 220.595 upisanih birača.\nIzlaznost ravna porazu\nNezvanični podaci pokazuju da je raspored osvojenih odborničkih mesta u novoj gradskoj skupštini, od ukupno 61 mesta sledeći: DS-SPO (18), SRS(12), DSS (8), G-17 plus (7), Pokret snaga Srbije (7), SPS (5) i Nova Srbija, NS (4).\n- Zadovoljan sam ulaskom u drugi krug i očekujem pobedu, ali se ne radujem činjenici što je zabeležen ovako mali odziv birača, koji upozorava da je politika izgubila kontakt sa građanima. Ne osećam se odgovornim za takvo stanje, ali još jednom ističem da je pobeda uz ovakvu izlaznost ravna porazu svih nas koji smo bili u izbornoj trci, što ćemo mi u NS-u posebno analizirati i iz toga izvući pouke za dalje poteze u političkom delovanju - rekao je kandidat za gradonačelnika NS-a, inženjer Smiljko Kostić.\nKandidat DS-a i SPO-a za gradonačelnika Goran Ćirić je naglasio spremnost na koalicijske dogovore oko konstituisanja vlasti u svih pet opština i na nivou grada sa svim demokratskim snagama, precizirajući da, pre svega, misli na DSS, G 17 plus i Pokret snaga Srbije (PSS). On je kazao i da očekuje podršku ovih stranaka u borbi za mesto gradonačelnika u drugom izbornom krugu.\n- Očekivali smo ovakve rezultate, ali i veću izlaznost birača. Rezultati pokazuju da su građani pokazali spremnost naše koalicije za ukrupnjavanje političke scene Niša, što je i šansa da se okupimo oko nesporno bitnih pitanja za dalji razvoj i budućnost ovog grada. Oko toga još nije bilo konkretnih razgovora, ali već ima dobrih signala - optimista je Ćirić.\nPredsednik Okružnog odbora SRS i kandidat za gradonačelnika Dragoljub Stamenković, koji je bio treći po broju osvojenih glasova, kaže da on u drugom krugu ne bi dao podršku kandidatima DS-a, ali da treba sačekati da oni i predstavljanjem svojih timova potvrde da se odriču kompromitovanih ljudi iz svojih redova, pa će konačan stav o svemu doneti gradsko i centralno rukovodstvo stranke.\nBranislav Jovanović, kandidat za gradonačelnika koji je osvojio 10,5 posto glasova, rekao je da nije zadovoljan što je treći po broju glasova, ali da je zadovoljan što je ispred kandidata DSS-a. Rekao je i da će lično predložiti izjašnjavanje te stranke o podršci jednom od dvojice kandidata za gradonačelnika u drugom krugu, napominjući da je ukupan rezultat G 17 plus za desetak meseci njenog prisustva na gradskoj političkoj sceni zadovoljavajući.\nPredsednik Okružnog odbora DSS-a Slobodan Adžić napominje da je nužno da se čuju koncepti i timovi kandidata koji su ušli u drugi izborni krug, pa onaj ko im je programski bliži može očekivati i njihovu podršku ili koalicijsko partnerstvo u podeli vlasti u opštinama i na gradskom nivou.\nPosle višedecenijske zapuštenosti završena prva faza čišćenja starog Jevrejskog groblja\nTrgovci traže izdavanje tezgi samo uz registraciju\nPotomci generala Šarla Ogista Tranijea obišli ulicu koja nosi njegovo ime\nOtvara se institut za vantelesnu oplodnju


Radio Tivat | Na SOS liniju za djecu stiglo više od 700 poziva\n09 окт Na SOS liniju za djecu stiglo više od 700 poziva\nPosted at 09:16h in Društvo\tby\tBiljana Nokovic\nSOS telefon 116 111 je univerzalni broj telefona za pomoć djeci i mladima u Evropi i svijetu. Svake godine putem ovog telefona pomoć potraži više od 20 miliona djece, piše na portalu RTCG.\nOdlučeno je da se SOS telefon promoviše i preko društvenih mreža, pa sada njihov profil na društvenoj mreži “TikTok” prati 2.700 djece i mladih.\n”Svima njima želimo da poručimo da ne postoji problem koji je preveliki ili premali i da smo tu za njih kad god im je potreban razgovor, savjet, podrška ili pomoć u bilo kojoj situaciji i u bilo koje vrijeme”, poručila je direktorica Dječjeg doma Vesna Zlatković.\nIza ove usluge stoje i Ministarstvo finansija i socijalnog staranja, UNICEF i Evropska unija.\nNa SOS telefonu radi iskusan tim savjetnika koji je prošao specijalizovani program obuke za telefonsko savjetovanje po ugledu na međunarodnu porodicu dječjih linija.\nDjeci su dostupni svaki dan od 24 časa za razgovor o njihovim osjećanjima i savjetodavnu podršku, o raznim pitanjima vezanim za školu, ljubav, porodične odnose, prijatelje, odrastanje, ali i teške situacije poput nasilja i zlostavljanja.\nZa djecu i mlade je izrazito važno da znaju da je razgovor povjerljiv i da neće naići na čuđenje, osudu ili ismijavanje. Zato se, kako se ističe u saopštenju, često događa da djeca testiraju SOS telefon prije nego što steknu povjerenje.\nKampanja “Zovi kad si u sosu” je putem interneta i društvenih mreža promovisala ovaj jedinstveni nacionalni servis kao podršku mentalnom zdravlju djece.\n”Srećna sam što možemo koristiti popularnost na društvenim mrežama kako bismo hiljadama djece i mladih koji nas prate poručili da kad ne znaš šta bi, uvijek postoji jedno povjerljivo i pouzdano ‘uho za slušanje’ koje nam je svima ponekad potrebno”, kazala je mlada humanitarka i najpopularnija tiktokerka u Crnoj Gori, gimnazijalka Nikolina Radusinović.\nDirektorica Dječjeg doma kazala je da kada udruže snage sa mladim ljudima vide da se njihove poruke o mentalnom zdravlju, koje za vrijeme pandemije COVID-19 postaje sve teže sačuvati, dopiru do puno većeg broja djece i mladih. “Što nam govori da treba da budemo upravo tamo gdje su oni”, kazala je Zlatković.


Pušten u saobraćaj prvi putnički voz na vodonik | EurActiv Serbia\nPušten u saobraćaj prvi putnički voz na vodonik\nU Nemačkoj je pušten u saobraćaj prvi putnički voz na svetu koji pokreće isključivo vodonik, što se smatra važnim korakom u oblasti primene tog zelenog goriva. Interesovanje za pogon na vodonik pokazalo je više desetina korisnika širom Evrope, a ministri energetike Evropske unije su na sastanku u Austriji pozvali na veću upotrebu tog goriva u transportu i energetici.\nPutnici će ubuduće u nemačkoj pokrajini Donja Saksonija moći da koriste voz koji pokreću isključivo vodonične ćelije. Kompoziciju Koradia Ilint trejn (Coradia Ilint Train) toj saveznoj državi na severo-istoku Nemačke isporučio je francuski proizvođač Alstom.\nGorivne ćelje voza, koje pretvaraju vodonik i kiseonik u energiju, mogu da pokreću lokomotivu do brzine od 140 kilometara na čas. Iako sam pogon na vodonik ne emituje nikakve štetne gasove, prilikom proizvodnje vodonika može da bude izvesne emisije gasova.\nVoz, čija je matična stanica u gradu Bremerverdeu, samo je prvi od 14 koji treba da budu isporučeni. Alstom je krajem 2017. godine potpisao ugovor koji predviđa isporuku vozova, i obavezu trideset godina održavanja i isporuke goriva.\n"Ovo je revolucija za Alstom i budućnost mobilnosti", rekao je rukovodilac francuske kompanije Anri Pupar-Lafarž (Henri Poupart-Lafarge), dodajući da je to i "primer uspešne prekogranične saradnje".\nPuštanje voza u saobraćaj 16. septembra pozdravila je i industrijska grupacija Hidrogen Jurop (Hydrogen Europa) koja je saopštila da je u Nemačkoj i širom Evrope već potpisano gotovo 50 pisama o namerama.\nVodonik se 17. i 18. septembra našao i na dnevnom redu neformalnog sastanka ministara energetike EU u Lincu. Oni su usvojili Hidrogensku inicijativu u kojoj se zalažu za intenzivniju upotrebu, kako su naveli, "velikh potencijala održive vodonične tehnologije, u cilju dekarbonizacije brojnih sektora, energetskog sistema i stvaranja dugoročne energetske bezbednosti EU".\nVodonik kao izvor energije, što je noviji aspekt od njegove upotrebe u industriji, ima svoje mesto u budućoj privredi koja emituje manje ugljen-dioksida, kako u zgradama tako i u transportu, ali je ta tehnologija još uvek u povoju.\nU inicijativi koju je, iako nije obavezujuća već potpisalo 25 zemalja članica EU, upućen je poziv vladama da pojačaju istraživanja, posebno u oblasti skladištenja vodonika, što je jedan od glavnih problema u korišćenju tog energenta.\nEvropski komesar za energetiku Migel Arias Kanete pozdravio je inicijativu, ocenivši da će ona dodatno osnažiti inovativni talas širom Evrope i da "zeleni vodonik nudi značajan potencijal za oslobađanje evropske privrede od ugljen-dioksida".\nMeđunarodna asocijacija proizvođača nafte i gasa (IOGP) poručila je, međutim, da tekst inicijative poklanja "nedovoljno pažnje" potencijalima vodonika proizvedenog iz prirodnog gasa i geološkom skladištenju ugljen-dioksida (CCS).\nPozdravljajući inicijativu, IOGP je izrazio nadu da će ona ipak biti izbalansirana kako bi bolje razmotrila potencijale vodonika da privredu oslobodi ugljen-dioksida.\nObnovljivi vodonik se elektrolizom dobija iz vode uz pomoć električne energije. Gas koji nastane može lakše da se skladišti i koristi u izvesnoj meri u postojećoj infrastrukturi i novim tehnologijama za vozila.\nNemačka je jedan od pionira u tehnologiji Pauer to gas (Power to Gas P2G) u kojoj se iz vode dobijaju vodonik i kiseonik, a za elektrolizu obično koristi neupotrebljeni višak energije iz obnovljivih izvora, poput solarnih i vetroelektrana.\nRekordni pad emisije CO2 - rezultat virusa i obnovljivih energija\nOsma NATO nedelja u Beogradu: Saradnja korisna i za stabilnost regiona


UGROZIO BEZBEDNOST PUTNIKA Vozio automobil sa više od dva promila alkohola u krvi\nPolicija je u Ribniku uhapsila vozača čiji su inicijali D.D. iz Ključa koji je upravljao vozilom sa 2,01 promila alkohola u krvi, rekla je portparol Policijske uprave Mrkonjić Grad Božana Vulin.\nOva osoba je uhapšena juče zbog počinjenog prekršaja iz Zakona o osnovama bezbednosti saobraćaja na putevima u BiH, prenosi Srpskainfo.\nNa području koje operativno pokriva Policijska uprava Mrkonjić Grad juče je evidentirano jedno krivično delo i jedan slučaj narušavanja javnog reda i mira.\nNije bilo evidentiranih saobraćajnih nezgoda, kao ni požara.\nKONTROLE U MRKONJIĆ GRADU Uhapšen pijani vozač\nDodik pretnje nazvao siledžijskim: "Ambasada SAD epicentar nestabilnosti u BiH"\nSrpski član Predsedništva BiH Milorad Dodik istakao je da je Ambasada SAD u Sarajevu epicentar nestabilnosti u BiH, što se vidi i po odnosu prema Kristijanu Šmitu koji je privatno lice u BiH, a ne visoki predstavnik po Aneksu 10.\nDetalji krvave pljačke: Uhapšeni Bilećanin terenac ukrao u Derventi, pa ga zapalio nakon razbojništva\nUz navođenje inicijala osumnjičenog, MUP Srpske saopštio je da je Stojan Albijanić (27) uhapšen u Bileći u okviru međunarodne policijske akcije zbog sumnje da je učestvovao u razbojništvu počinjenom u Crnoj Gori.\nU Bihaću se sinoć desila saobraćajna nezgoda u kojem je na vozilima pričinjena veća materijalna šteta, a povređenih nije bilo.\nPolicajac u pljački banke s kriminalcima\nTrebinje, Banjaluka - Pripadnici Granične policije BiH, u saradnji sa kolegama iz CJB Trebinje i policijom Crne Gore, uhapsili su u sredu, nedaleko od graničnog prelaza Deleuša, policajca Nebojšu Novića iz Kotor Varoši, osuđenika na dopustu Vanju Panića iz Doboja i Nikšićanina Mitra Kneževića. Trojka se sumnjiči da je noć pre hapšenja u centru Podgorice opljačkala „Prvu crnogorsku banku“ iz koje je odneto 25.700 evra.\n(UŽIVO) Vučić i Godfri obilaze radove na Moravskom koridoru: Ovaj autoput je srce Srbije (FOTO, VIDEO)


Najpijaniji vozač u RS vozio sa 5,3 promila u krvi\nBeograd traži saradnju dva srpska bloka\nHolandija: Izdat prvi rodno neutralni pasoš\nNegitivan odgovor Čubrilovića na zahtjev Cvijanovićeve o smjeni ministra /VIDEO/\nOpada broj pacijenata upućenih na liječenje van Srpske\nDodik častio na granici povodom rođenja unuka /FOTO/VIDEO/\nZavršena isplata za ogrev korisnicima pomoći\nNajveća izmjerena koncentracija alkohola u krvi u RS u 2017. godini iznosila je čak nevjerovatnih 5,3 promila, a izmjerena je kod vozača u Bijeljini, dok je najveća evidentirana brzina kretanja u istom periodu 190 km/h, i to na magistralnom putu u opštini Donji Žabar, potvrđeno je u MUP-u RS.\n"Najveća utvrđena koncentracija alkohola u krvi kod vozača vozila u novogodišnjoj noći iznosila je 2,6 promila, a izmjerena je u Banjaluci", istakli su za "Nezavisne" u MUP-u RS.\nNera Zivlak-Radulović, načelnica Klinike za psihijatriju Univerzitetskog kliničkog centra RS i predsjednica Kluba liječenih alkoholičara Banjaluka, kazala je da bi kod prosječne osobe sa ovolikom koncentracijom alkohola u krvi nastupila koma, a vjerovatno i smrt.\n"Zasigurno se radi o pojedinačnom slučaju i o osobi koja ima povećanu toleranciju na alkohol, koja je u fazi detoksikomanskog pijenja alkohola", pojasnila je Zivlak-Radulovićeva.\nI Milija Radović, direktor Agencije za bezbjednost saobraćaja RS, kazao je da bi sa tolikom količinom alkohola u krvi kod osoba sa manjom tolerancijom na alkohol nastupila koma, a možda i tragičan ishod.\n"Prilikom takvog stanja nastaje potpuna nesposobnost za upravljanje vozilom, te da vozač nije isključen iz saobraćaja, sasvim je sigurno da bi brzo došlo da saobraćajne nesreće", istakao je Radović.\nPrema njegovim riječima, u ovakvim situacijama je neminovno da će doći do slijetanja vozila, prelaska na drugu stranu ili sličnih nezgoda.\nIstakao je da čak i pri manjim količinima alkohola u krvi nastaje nesposobnost za upravljanje vozilom i do, kako kaže, kašnjenja reakcije na uočenu opasnost.\n"Sa svakom čašicom alkohola reakcija na opasnost kasni, a prilikom kašnjenja produžava se zaustavni put i gdje bi trijezan vozač zaustavio vozilo pred preprekom, pijan vozač će udariti", upozorio je Radović.\nNaveo je da se pojedini vozači ponašaju samoubilački u saobraćaju, jer, kako kaže, vožnja brzinom od 190 km/h gdje je ograničenje 80 km/h graniči sa samoubilačkim nagonom.\nPrema Zakonu o sigurnosti saobraćaja u BiH za količinu alkohola u krvi preko 1,5 g/kg predviđena je novčana kazna u iznosu od 400 do 1.000 KM, a vozačka dozvola se oduzima na najmanje dva mjeseca.\n"U razvijenim zemljama kada zateknu vozača koji vozi 190, a ograničenje je 80 km/h, a nije pijan, upućuju ga na obavezno psihijatrijsko liječenje jer smatraju da je to osoba sklona samoubistvu, a liječenje se obavlja o trošku vozača", naglasio je Radović.\nDodao je da se u takvim situacijama ne može govoriti o normalnom ponašanju u saobraćaju, jer vozač, kako pojašnjava, i sebi i drugim učesnicima u saobraćaju može prouzrokovati ozbiljne posljedice.\nNadležni upozoravaju vozače da ne sjedaju za volan u pijanom stanju, te da svi poštuju sve znakove i uslove na putu.\nU Finskoj pravosuđe najviše nezavisno, BiH na 124. mjestu\nAmerička ambasada Dodiku "pakuje" zatvor\nDodik: Smjene odgovornih biće nastavljene\nPavić: Kadrovi DNS su smijenjeni mimo našeg znanja\nBh. tržište vrvi lažnim novčanicama: 50 evra vodi među lažnjacima\nPreminuo od povreda zadobijenih u tuči, dva lica privedena\nSDS pruža koalicionu ruku SNSD-u ?\nViše iz ove kategorije « Najviša priznanja za Nikolića, Pavića, Mićića i Kusturicu /VIDEO/ Dodik: Legitimna saradnja dvije republike /VIDEO/ »\nHolandija: Izdat prvi rodno neutralni pa…\nOdržana obuka za učešće u projektima ene…\nOdržan koncert inkluzivnog hora "Is…\nPredstavljena zbirka pjesama "Linij…


Opština Petrovac na Mlavi dobitnik Zlatne plakete – „Šampion solidarnosti“ - TV, radio i internet Biser, Pozarevac\nOpština Petrovac na Mlavi dobitnik Zlatne plakete – „Šampion solidarnosti“\n5. 02 2021.Društvo, Petrovac na Mlavi, Žabari\nOpština Petrovac na Mlavi je dobitnik Zlatne plakete – „Šampion solidarnosti“ od Instituta za transfuziju krvi Srbije kao i Zlatnog znaka koji dodeljuje Crveni krst Srbije. Tim povodom obratio se Duško Nedinić, predsednik opštine Petrovac na Mlavi.\n„Velika mi je čast i zadovoljstvo što sam u ime Opštine Petrovac na Mlavi primio ovo prizanje. Crveni krst Petrovac na Mlavi je deo naše porodice, i kao u svakoj porodici, uvek smo bili tu jedni za druge, i u dobru i u zlu. Ne treba posebno da napominjem koliko je značajno, pogotovo u ovako teškim vremenima, pružati humanitarnu pomoć i biti nečija podrška. Uostalom, naša je građanska dužnost da pomažemo svojim sugrađanima, bilo kroz davanje krvi, u čemu je naš Crveni krst izuzetno aktivan, bilo kada su neke vanredne okolnosti ili prosto ljudima koji su u teškoj egzistencijalnoj situaciji. Zato je ovo priznanje jako značajno, jer pokazuje da smo dobro radili i pomagali.\nJa se još jednom zahvaljujem na priznanju i izražavam nadu da ćemo u budućnosti imati manje kriznih situacija kao i da će se naša saradnja sa Crvenim krstom, svakako nastaviti na ovako dobrom nivou“ izjavio je predsednik opštine Duško Nedinić.\nZlatna plaketa Šampion solidarnosti dodeljuje se za uspešno učešće i najveći broj davalaca krvi u Zimskoj kampanji 2020., a Zlatni znak Crvenog krsta za doprinos u radu i postignute značajne rezultate u ostvarivanju zadataka i ciljeva opštinske organizacije Crvenog Krsta . Zahvaljujemo svim našim sugrađanima koji su učestvovali u akcijama dobrovoljnog davanja krvi, kao i svima koji su tokom godina pomagali našem Crvenom krstu.


MC-Bauchemie je jedan od vodećih nezavisnih proizvođača hemijskih proizvoda za građevinarstvo i novih tehnologija. Sa sedištem u gradu Bottrop, Nemačka, grupa angažuje više od 2,200 zaposlenih i posluje u više od 40 zemalja širom sveta. Osnovana pre više od 50 godina, kompanija je strekla reputaciju proizvođača naprednih rešenja u vezi sa betonom , izgradnjom , održavanjem i sanacijom oštećenja. U Srbiji uspešno poslujemo više od 8 godina. Nudeći jedinstvena rešenja zauzimamo posebno mesto na ovom tržištu.\nNaš uspeh nije baziran samo na visokom kvalitetu proizvoda i naprednih tehnologija, već se zasniva i na širokom dijapazonu servisnih usluga koje nudimo našim partnerima. Rešenja prilagođena rešavanju konkretnih i specifičnih problema se mogu donositi samo u bliskom i direktnom dijalogu sa planerima, arhitektama i izvođačima. Naši zaposleni širom celog sveta su posvećeni sprovođenju ove filozofije u praksu.\nMi pružamo našim klijentima inteligentna, pozdana i održiva rešenja, pokrivajući široki spektar sektora izgradnje, kao i održavanja postojećih struktura.\nNudimo visoko kvalitetan inženjering, kombinovan sa izvanrednim konzervacijskim i sanacionim sistemima kao delom jedinstvenog servisa usklađenog sa održavanjem i zaštitom različitih građevinskih struktura i industrijskih objekata.\nOd sanacije betona, zaštite površina i tehnologija injektiranja do podnih obloga i zaptivanja spojnica, mi smo u mogućnosti da ponudimo jedinstvene proizvodne sisteme a sve u cilju zaštite građevinskih struktura od svih vrsta mehaničkih dejstava, procesa starenja i agresivnih uticaja sredine.\nMi proizvodimo hemijske dodatke za betone, maltere, celu lepezu proizvoda za gradilišta, podne sisteme za industrijsku primenu i stanogradnju, kao i sisteme za restauraciju i vodonepropusnot građevinskih struktura – od bitumenskih premaza, horizontalnih barijera, zaptivnih masa i vodonepropusnih materijala do inovativnih sanacionih maltera.\nOmogućavamo bolju gradnju i popravke - MC-Bauchemie\n22000 S. Mitrovica, Srbija\nTelefon +381 22 2 150 150 / 151


Nove sadnice na mestu starih i nebezbednih u delu Skadarske ulice | Grad Beograd\nNove sadnice na mestu starih i nebezbednih u delu Skadarske ulice\nKako se navodi u saopštenju ovog preduzeća, nove sadnice naći će se na mestu trinaest trulih, bolesnih, fiziološki prezrelih i rizičnih stabala, što je utvrdila stručna komisija, a odobrilo Odeljenje za komunalne poslove i komunalnu inspekciju Opštine Stari grad.\n– Nakon analize postojećeg dvoreda, stručnjaci su ocenili da se trinaest stabala nalazi u veoma lošem opštem stanju i da su nebezbedna. Pored sadnje novih, presadiće se ukupno 28 sadnica slabije opšte kondicije, što praktično znači mašinsko vađenje sadnica i njihova ponovna sadnja na mestu predviđenom za oporavak, gde će se primenom intenzivnih mera nege sadnice regenerisati. Rekonstrukcija predviđa izradu betonskih podkonstrukcija za 59 sadnih mesta drvorednih sadnica i izradu dekorativnih bordura od granitne kocke u kaldrmi oko svakog drvorednog stabla. Na taj način se reguliše usmeravanje korenovog sistema drvorednih stabala i time izbegava kontakt sa instalacijama, zastorima i objektima. Pored toga, drvoredne sadnice dobiće i zalivni sistem „kap po kap”, čime se adekvatno rešava dalje pitanje njihovog navodnjavanja – rekao je direktor JKP „Zelenilo – Beograd” Slobodan Stanojević.\n– Na ovaj način, tačnije merama sadnje visokokvalitetnih drvorednih sadnica i presađivanja, kao i uvođenjem automatskog zalivnog sistema, značajno će se unaprediti kako ekološki tako i estetski segment kvaliteta ambijentalne celine Skadarske ulice, preciznije dela od Ulice despota Stefana do Strahinjića bana, gde je rekonstrukcija u toku – rekao je Stanojević.\n– Za građane je važno napomenuti da će na ovom prostoru ukupan broj stabala biti 59 i da će drvored biti zdrav i uređen – zaključio je Stanojević.


"Kriza odlučujući trenutak za svjetsku privredu" - Klix.ba\nSadašnja finansijska kriza je odlučujući trenutak za svjetsku privredu i zbog toga bi trebalo naći globalna rješenja kako bi se problemi otklonili, naveo je britanski premijer Gordon Brown u autorskom tekstu za dnevnik Washington Post od petka.\nBrown se založio i za stvaranje novih pravila u svjetskoj privredi i promjenu uloge koju u globalnoj ekonomiji treba da imaju Međunarodni monetarni fond (IMF) , Svjetska banka (WB) i Svjetska trgovinska organizacija (WTO).\n"Danas je kao i ranije neophodno određeno međunarodno vizionarstvo da bi se odgovorilo na krizne izazove u različitome vremenskom razdoblju", ocijenio je Brown.\n"Ovo je odlučujući trenutak za svjetsku ekonomiju", precizirao je britanski premijer, čija je vlada početkom ove sedmice uložila 37 milijardi funti sterlinga u otkup akcija triju domaćih banaka koje su se suočile s kolapsom.\nBrown je kazao da globalne finansijske institucije stvorene nakon Drugoga svjetskog rata više nisu u stanju odgovoritri zahtjevima savremene ekonomije. "Institucije treba da budu reorganizirane u skladu s novom erom u kojoj postoji globalna, a ne nacionalna, konkuretska i otvorena, a ne zatvorena ekonomija", objasnio je šef britanske vlade.\nSvjetski lideri bi, prema ocjeni Browna, trebalo da se uhvate ukoštac s osnovnim uzrocima krize, tako da "naredna faza bude ponovna izgradnja međunarodnoga finansijskog sistema".\nKao najvažnije zadatke u pravljenju osnova za normalno funkcioniranje globalnoga finansijskog sistema Brown je naveo uspostavljanje posebne - superkontrole u radu finansijskih organizacija, izradu novih općih pravila poslovanja, veću odgovornost prilikom određivanja kompenzacija za rukovodeće ljude kompanija.\nUsvajanje i primjena navedenih mjera su neophodni, smatra Brown, da bi se pristupilo potpunoj obnovi međunarodnih finansijskih instituticija i napravio "djelotvoran sistem ranog upozorenja (u slučaju negativnog razvoja situacije) u svjetskoj ekonomiji".\nOn je također ocijenio kako bi svjetski čelnici trebalo da rade na postizanju novoga globalnog trgovinskog sporazuma i istovremeno odbace protekcionizam.\n"Ne postoji samo britansko, samo evropsko ili samo američko rješenje za današnje probleme. U tome smo sada svi zajedno i možemo samo zajedno riješiti ovu krizu", ocijenio je Brown u tekstu za Washington Post.


Kамиони čekaju на Хоргошу 90, на Келебији и Батровцима 120 минута\nHomeServisne informacijeKamioni čekaju na Horgošu 90, na Kelebiji i Batrovcima 120 minuta\n14/09/2021Redakcija BALKAN TVServisne informacije, Vesti0\nPrema informacijama Uprave granične policije u 7:45 sati, na graničnom prelazu Horgoš, na izlazu, zadržavanje za teretna motorna vozila je 90 minuta, a na graničnom prelazu Kelebija, na izlazu, zadržavanje za ta vozila je 120 minuta.\nNa graničnom prelazu Batrovci, na izlazu, zadržavanje za teretna motorna vozila je 120 minuta, dok je na graničnom prelazu Šid, na izlazu, zadržavanje za ta vozila 60 minuta.\nNa ostalim graničnim prelazima nema zadržavanja, navodi se u saopštenju JP Putevi Srbije.\nKada je reč o radovima na putevima Srbije, navodi se da se na auto-putu E-763, Ljig-Takovo, od 10 do 15 sati izvode radovi na redovnom održavanju.\nU toku radova zatvorena je vozna saobraćajna traka, u smeru ka Surčinu.\nNa auto-putu E-763, Surčin-Obrenovac, danas i sutra od 7 do 15 sati izvode se radovi na košenju razdelnog pojasa, a u toku izvođenja radova za saobraćaj su zatvorene preticajne saobraćajne trake, u oba smera.\nNa auto-putu E-75, petlja „Beška“ – naplatna stanica „Novi Sad jug“, u smeru Beograd – Novi Sad, od 7 do 17 sati izvode se radovi na mašinskom krpljenju kolovoza.\nSaobraćaj se odvija preticajnom saobraćajnom trakom, dok je vozna saobraćajna traka zatvorena za saobraćaj.\nU saopštenju se podseća da su na putu Obrenovac-Lončanik, u blizini mesta Zvečka, u toku radovi na redovnom održavanju, koji se izvode od osam do 15 sati.\nNa deonici Metriš – Koprivničko brdo, do 15. oktobra trajaće radovi na rehabilitaciji puta, uz naizmenično propuštanje vozila, dodaje se u saopštenju.\nProduženi radovi na deonici GP Horgoš – petlja Horgoš\nNa putu Boljevac – Knjaževac od danas do 22. septembra planirani su radovi od 7 do 17 časova, zbog kojih će na deonici Dobro Polje – Vlaško Polje povremeno biti obustavljan saobraćaj i to od 6 i 30 do 12 sati. časova, saopštili su Putevi Srbije..\nProdužetak radova najavljen je na deonici granični prelaz Horgoš – petlja Horgoš, u smeru od graničnog prelaza Horgoš ka Novom Sadu.\nRadovi se izvode u voznoj i preticajnoj saobraćajnoj traci, a saobraćaj se u zoni radova preusmerava u zaustavnu traku. Radovi su obezbeđeni adekvatnom saobraćajnom signalizacijom i opremom.\nNa deonici petlja Beška – naplatna stanica Novi Sad jug danas će se od 7 do 17 časova izvoditi radovi na mašinskom krpljenju kolovoza, zbog čega će se saobraćaj odvijati preticajnom trakom, dok će vozna traka biti zatvorena za saobraćaj.


NVO: Vlast vodi hajku protiv Saše Jankovića | Autonomija\nNVO: Vlast vodi hajku protiv Saše Jankovića\nPokušaj SNS-a da se na nelegalan način obračuna sa Zaštitnikom građana\nKuća ljudskih prava i demokratije i Nezavisno udruženje novinara Srbije (NUNS) zatrazzile su danas od funkcionera vladajućeg bloka i Srpske napredne stranke da raspravu o vladavini prava u Srbiji vrate u institucije i da prestanu sa napadima na nezavisne institucije.\n“Tražimo od medija da poštuju etički kodeks i spreče korišćenje medijskog prostora za primitivne napade i klevete kojima se diskredituju ljudi koji rade svoj posao”, navodi se u saopštenju za javnost.\nPodsetili su da je poslanik SNS i član skupštinskog odbora za odbranu i unutrašnje poslove, istovremeno i voditelj emisije „Na kafi sa Đukom“ na televiziji Kopernikus.\nPoslanik Đukanović je u svojoj emisiji 15. januara, zajedno sa gledaocem koji se javio u emisiju izneo brojne uvrede na račun zaštitnika građana Saše Jankovića, uključujući optužbe da Janković „podriva sistem“, „u sprezi sa tajkunima čini sve da destabilizuje našu otadžbinu“, „Tadićev sluga“ i brojne lične uvrede na račun Jankovića i članova njegove porodice.\nSlične tvrdnje iznete su i na Televiziji Studio B u subotu, 17. januara, u emisiji koju je vodila glavna urednica gradske televizije Ivana Vučićević. U ovoj emisiji, optužbama i uvredama na račun Jankovića pridružio se i ministar za rad Aleksandar Vulin, koji je, između ostalog, Jankovića optužio da se „zalaže za puštanje kanibala na slobodu“. Urednica gradske televizije nije reagovala na ovakve tvrdnje.\nKuća ljudskih prava i NUNS su podsetili da je Zaštitnik građana nezavisan i samostalan u obavljanju poslova i niko nema pravo da utiče na njegov rad i postupanje.\n“Jasno je da je kampanja odgovor na krivičnu prijavu Zaštitnika protiv pripadnika VBA. Ova afera, koja sadrži veoma opasne elemente nelegalnog korišćenja vojske i odbijanja Ministarstva odbrane da postupa po Zakonu o zaštitniku građana, mora dobiti svoj pravni epilog u institucijama. Ponašanje funkcionera SNS pokazuje da žele da izbegnu legalna sredstva i da pokušavaju da se obračunaju sa Zaštitnikom građana”, ocenjuje se u saopštenju.


Danas u Briselu skup o saradnji na Zapadnom Balkanu - Centar za evroatlantske studije - CEAS\nDanas u Briselu skup o saradnji na Zapadnom Balkanu\nDan regionalne saradnje biće danas obeležen u Briselu sa ciljem da se pošalje jasna poruka o tome dokle su zemlje Zapadnog Balkana stigle u procesu reformi i koliko su spremne da nastave taj proces.\nKonferenciju, čiji su glavni organizatori Savet za regionalnu saradnju i Balkanski fond za demokratiju, otvoriće komesar EU za susedstvo i proširenje i premijer Albanije Edi Rama, a učesće su najavili i ministri spoljnih poslova iz šest zemalja regiona, uključujući šefa diplomatije Srbije Ivicu Dačića.\nOčekuje se i prisustvo izvestioca EP za Srbiju Dejvida Mekalistera, kao i poslanici EP Edvard Kukan, Ulrike Lunaček, Tanja Fajon, Ivo Vajgl i Andrej Plenković, uz učesće brojnih eksperata i predstavnika civilnog sektora.\nPredviđen je i zajednički koncert tri pevačice tradicionalnog folklora, Biljane Krstić iz Srbije, Amire Medunjanin iz Bosne i Hercegovine i Tamare Obrovac iz Hrvatske.\nMekalister smatra da Dan regionalne saradnje predstavlja za razmenu mišljenja između zemalja u procesu proširenja, Evropske komisije i nevladinih organizacija.\n"Regionalna saradnja i dobri susedski odnosi nisu svrha sami po sebi.Oni su ključni element procesa proširenja EU i ključni faktor za uspostavljanje političke stabilnosti, bezbednosti i ekonomskog prosperiteta regiona ali i svake pojedinačne zemlje u procesu pridruživanja", rekao je Mekalister Tanjugu.\nOn je u tom kontekstu pohvalio pozitivan i konstruktivan pristup srpske vlade tokom poslednjih meseci.\n"Susret premijera Srbije Aleksandra Vučića i albanskog premijera Edija Rame novembra prošle godine, prvi suret premijera dve zemlje za poslednjih 68 godina, predstavlja dobar primer ključnih koraka koji su nedavno preduzeti u regionu", zaključio je Mekalister.\nPredsednik Saveta za regionalnu saradnju Goran Svilanović je u izjavi Tanjugu naveo da je Savet organizovao predstavljanje celog regiona briselskoj javnosti koju, kako je precizirao, ne čine samo zvaničnici iz Evropske komisije, već i predstavnici EP, raznih nevladinih organizacija, kao i svih zemalja članica EU.\n"Ideja je da se, kroz učešće svih ministara iz regiona, predstavnika EP i izvestilaca za zemlje koje su u procesu pridruživanja, uključujući i Srbiju, kao i predstavnike nevladinih organizacija iz Brisela i regiona, pošalje jasna poruka o tome dokle se stiglo u procesu reformi", objasnio je Svilanović.\nCilj skupa je takođe, dodao je, da se pošalje poruka o tome do koje mere su zemlje spremne da odlučno, uz podršku Evropske komisije i svojih evropskih partnera, nastave proces unutrašnjih reformi i proces prilagođavanja pravilima Evropske unije.\nPrema njegovim rečima, glavni govornik će biti evropski komesar za susedsku politiku i pregovore o proširenju Johanes Han, ali će pored njega tu biti i predstavnici EP, naših zemalja i nevladinog sektora.\n"Skup ćemo početi predstavljanjem Balkanskog barometra, i ovo će biti prvi put da se objave svi podaci iz barometra i da se vidi šta građani u regionu misle i o EU i o sopstvenim reformama, i kakva su im očekivanja", najavio je Svilanović.\nTakođe će se čuti šta poslovna zajednica misli o tom procesu i kako vidi današnji trenutak u regionu, u svakoj pojedinačnoj zemlji, i kakva su im očekivanja u bliskoj budućnosti, zaključio je predsednik Saveta za regionalnu saradnju.


Građani “koracima” obezbedila 50 miliona dinara za NURDOR - JUGPRESS\nGrađani “koracima” obezbedila 50 miliona dinara za NURDOR\nPostavio: Jugpress Oktobar 6, 2019\nSrbija postala prva država na svetu čiji su građani i prijatelji dobre volje prepešačili obim planete Zemlje u humanitarne svrhe, objavilo je Nacionalno udruženje roditelja dece obolele od raka, NURDOR, na svojoj fejsbuk stranici. U toku akcije sa simboličnim nazivom “Pruži korak” obezbeđeno je 50.317.189 dinara za izgradnju nove Roditeljske kuće u Beogradu.\nU sklopu ove kampanje, njeni idejni tvorci, Tamara Klarić i Bogdan Stevanović, organizovali su pešačenje od 256 kilometara od Niša do Beograda, koje je trajalo osam dana od 19. do 26. septembra. Prvi korak napravili su u Nišu ispred Hamatoonkološkog odeljenja Dečije interne klinike Kliničkog centra u Nišu za čiju izgradnju su pre dve godine sakupljali novac na isti način, ali tada u obrnutom smeru, pešačili su od Beograda do Niša. Zajedno sa njima pešačili su i građani Srbije, a njihove korake je merila aplikacija na mobilnom telefonu koju je osmislio Bogdan. Društveno odgovorne komapnije su “otkupile” korake građana i tako obezbedile deo novca za izgradnju Roditeljske kuće u Beogradu.


Prijatelji za Farisa prikupili 4.400 KM – Radio Feral\nPrijatelji za Farisa prikupili 4.400 KM\n29/12/2013 Mirza Musanovic 0 Comment\nU organizaciji kalesijskih novinara u sali MSŠ Kalesija u nedjelju je odigran malonogometni humanitarni turnir ‘Prijatelji za Farisa’, s ciljem da se prikupi dio novca za liječenje malog Farisa Hukića.\nKalesijci su još jednom pokazali humanost, jer je zahvaljujući prilozima učesnika i prisutnih gledalaca na tribinama prikupljeno više od 4.400KM.\nNa turniru je učestvovalo deset ekipa: Novinari, Općina, Političari, Dijaspora, Ljiljani, Medžlis, Grabovica, Biznismeni, Piemonte i Bosna.\nNa samom početku turnira, u ime porodice, svima koji su uzeli učešća u ovom humanitarnom događaju, kroz suze se zahvalila Mirzeta Jahić, Farisova tetka.\nTurnir je proglasio otvorenim općinski načelnik Rasim Omerović koji je i sam zaigrao za ekipu Općine Kalesija. Na sportskom terenu su se zbog malog Farisa okupili političari, biznismeni, imami, novinari, dijaspora, nekadašnji borci…\nIako je rezultati bili u drugom planu, napomenimo da je pobjednik ekipa ‘Medžlisa’. Kalesijski imami su u finalu savladali ekipu Općine Kalesija rezultatom 2:1.\nFOTOGALERIJA: PRIJATELJI ZA FARISA\n← Kalesija: Umro dječak koji je ispao kroz prozor\nStambene jedinice za 11 raseljenih porodica u TK →\nRezultati Prve i Druge lige TK-a\nObavijest za poljoprivrednike da najkasnije do 15.novembra prijave plan proizvodnje za koji očekuju poticaje\n04/10/2017 Mirsad Zulic 0


KRATKO I JASNO: PJANIĆ DAO SVOJ KOMENTAR NA REMI ZMAJEVA U FIRENCI | Hayat.ba\nKRATKO I JASNO: PJANIĆ DAO SVOJ KOMENTAR NA REMI ZMAJEVA U FIRENCI\nFudbalska reprezentacija Bosne i Hercegovine u petak navečer osvojila je bod na gostovanju kod Italije u susretu prvog kola novog izdanja Lige nacija.\nZmajevi su odigrali 1:1 u Firenci, a možda su “Artemio Franchi” mogli napustiti s punim plijenom dao je ušla šansa koju je u samom finišu utakmice imao Muhamed Bešić.\nIpak, treba uzeti u obzir i to da selektor Dušan Bajević u svom debiju na klupi Zmajeva nije mogao računati na novog fudbalera Barcelone Miralema Pjanića i još nekoliko igrača.\nPjanić, koji si se nije mogao obazvati pozivu Bajevića jer je zaražen koronavirusom, pratio je nastup svojih reprezentativnih kolega.\nDobru partiju Zmajeva na “Artemio Franchiju” i bod u gostima kod četverostrukih prvaka svijeta Pjanić nije mnogo komentarisao, nagradio ga je “apluzom” i srcem u objavi na svom zvaničnom Instagram profilu.


nemački jezik Archives - Ekspertska migracija\nPočetna » nemački jezik\nMedicinske sestre i tehničari iz Šapca i okoline jezičke i stručne pripreme od sada mogu obaviti i u Šapcu! Novi centar počeo je sa radom 30. septembra. U Šapcu se organizuje besplatna obuka nemačkog jezika od početnog A1 zaključno sa…\nOpšte je poznata činjenica da se nigde ne uživa i ne druži kao u Srbiji. Medicinske sestre i tehničari kada razmišljaju o odlasku iz Srbije imaju strah da će u Nemačkoj biti usamljeni i da će im faliti sve ono…\nŠabac: DEKRA pokreće centar za pripremu medicinskih sestara za odlazak u Nemačku\nProjekat Ekspertska migracija se širi po Srbiji. Novi DEKRA centar za pripremu medicinskih sestara/tehničara se otvara u vašem gradu - Šapcu. Ekspertska migracija je projekat nemačke firme DEKRA i predstavlja pripremu medicinskih sestara i tehničara za rad u klinikama, centrima…\nSubotica: DEKRA pokreće centar za pripremu medicinskih sestara za odlazak u Nemačku\nProjekat Ekspertska migracija se širi po Vojvodini. Novi DEKRA centar za pripremu medicinskih sestara/tehničara se otvara u vašem gradu - Subotici. Ekspertska migracija je projekat nemačke firme DEKRA i predstavlja pripremu medicinskih sestara i tehničara za rad u klinikama, centrima…


► Šef UN upozorio G7 na 'hitnost dramatične klimatske krize', Tramp\nGutereš je u ponedeljak na samitu Grupe Sedam u Biaricu rekao da "stojimo mnogo gore nego što smo bili tokom Pariza (...) I zato je apsolutno neophodno da se zemlje obavežu da povećaju ono što je obećano u Parizu".\nAmerički predsednik Donald Tramp izvukao je SAD iz Pariskog sporazuma, ali Gutereš je rekao da su države, gradovi i preduzeća "sposobni da odgovore na promene klime".\nTramp je danas u Biaricu propustio sastanak o klimi i njegova stolica je bila prazna - videli su to i novinari.\nDomaćin samita, predsednik Francuske Emanuel Makron je potom potvrdio da Tramp nije došao, ali je rekao da su bili njegovi pomoćnici.\nPredsednik SAD od jutros kasni za programom, te je njegov sastanak s nemačkom kancelarkom Angelom Merkel kasnio dva sata.\nTramp često govori da ne veruje u to da se menja klima u svetu, a jednom je čak tvrdio da je to "prevara koju su izmislili Kinezi".


Sud naložio češkom premijeru da se izvini demonstrantima\nČeškom premijeru Andreju Babišu sud u Pragu je naredio da se izvini demonstrantima sa protesta za nezavisne sudove i protiv premijera i predsednika Miloša Zemana ovog proleća i leta jer je oklevetao stotine hiljada demonstranta da su naručeni i plaćeni da dođu na proteste.\n"Visoki državni zvaničnik mora da proveri informacije. Optuženi je javna ličnost koja mora da toleriše veliku dozu kritike svojih političkih koraka. On to nije podneo i reagovao je neprimereno, neistinitim i klevetničkim izjavama", obrazloženje je u današnjoj presudi po tužbi koju je podnela jedna od učesnica protesta Jana Filipova.\nBabiš je osuđen nepravosnažno da se izvini Filipovoj i demonstrantima pismeno za izjave da su demonstranti plaćeni i da su ih naručili da dođu premijerovi politički protivnici a takođe za izjavu da ne može da zamisli da neko neprekidno samo iz dosade 16 sati demonstrira i 16 sati "se dere" i da su sigurno motivisani drugačije.\nPremijer Babiš se pred suđenje branio da je jedan od poslanika za njegovu vladajuću stranku ANO navodno čuo da demonstranti pričaju o tome od koga da uzmu novac koji im sledi, iako je, kako se pokazalo samo pogrešno načuo razgovor o prikupljanju novca da se plati kazna za jedno mladića koga je tokom protesta privela policija.\n"Zadovoljna sam što je sudija kazala da premijer ne sme javno da laže. Nadam se da će mnogi ljudi shvatiti da ono što priča u televiziji premijer ne mora da bude istina. Došli smo do vremena kada ni najviši zvaničnici nažalost nisu moralni autoriteti", kazala je nakon presude Filipova inače iz sela od svega 1.000 stanovnika na jugu Češke, kako sama kaže, obična seoska žena, bez većeg interesovanja za politiku.\nNajnovija serija protesta protiv premijera Babiša počela je u aprilu nakon iznenadne smene na čelu Ministarstva pravde, kada je tu funkciju preuzela bliska saradnica predsednika Zemana Marije Benešova.\nOna je poznata po stavu da ona ne bi dopustila da se premijer Babiš krivično goni za zloupotrebu dva miliona evra iz fondova Evropske unije pre 12 godine za Babišovu porodičnu farmu i konferencijski centar Rodino gnezdo.\nProteste organizuje građanska inicijativa Milion trenutka za demokratiju a velike na kojima će ponovo nastojati da okupi stotine hiljada Čeha planira na 30. godišnjicu Plišane revolucije i pada komunističkog režima, 17. novembra ove godine.


Konkurs za prijem kandidata za učenike Srednje stručne vojne škole | Ministarstvo odbrane Republike Srbije\nKonkurs za prijem kandidata za učenike Srednje stručne vojne škole\nU školskoj 2018/2019. godini izvršiće se prijem 45 kandidata muškog i ženskog pola iz građanstva (u daljem tekstu: kandidati) za učenike prvog razreda Srednje stručne vojne škole (30 učenika za smer Ratno vazduhoplovstvo i protivvazduhoplovna odbrana i 15 učenika za smer Jedinice za elektronska dejstva).\n- da se protiv njih ne vodi krivični postupak ili postupak zbog krivičnog dela za koje se goni po službenoj dužnosti, odnosno da nisu osuđivani za takva dela kaznom zatvora u trajanju dužem od šest meseci ili kaznom maloletničkog zatvora, ili im nije izricana zavodska mera.\n- da su rođeni 2002. godine ili kasnije;\n- da su završili V, VI i VII razred i prvo polugodište VIII razreda, odnosno VIII razred osnovne škole, i pri tome postigli najmanje vrlo dobar prosečan opšti uspeh školovanja;\n- da u svim razredima školovanja iz vladanja imaju najmanje ocenu 4 (vrlo dobar).\nŠkolovanje u Srednjoj stručnoj vojnoj školi traje četiri godine. Učenici se školuju po planu i programu vojno-stručnog smera Ratnog vazduhoplovstva i protivvazduhoplovne odbrane i Jedinica za elektronska dejstva.\nNakon završenog školovanja u Srednjoj stručnoj vojnoj školi učenici se primaju u Vojsku Srbije u svojstvu profesionalnog podoficira, u činu vodnika.\nZa vreme školovanja učenici Srednje stručne vojne škole imaju status vojnog lica, u skladu sa Zakonom o Vojsci Srbije.\nKandidati čije je prebivalište na teritoriji AP Kosovo i Metohija, konkursnu dokumentaciju podnose teritorijalnom organu Regionalnog centra Ministarstva odbrane koji je najbliži njihovom mestu prebivališta. Obrazac prijave se dobija u teritorijalnom organu Regionalnog centra Ministarstva odbrane prilikom konkurisanja.\n- potvrdu nadležnog organa da se protiv kandidata ne vodi krivični postupak ili postupak zbog krivičnog dela za koje se goni po službenoj dužnosti, odnosno da nije osuđivan za takva dela kaznom zatvora u trajanju dužem od šest meseci ili kaznom maloletničkog zatvora, odnosno da mu nije izricana zavodska mera;\n- overene fotokopije svedočanstava V, VI, VII i VIII razreda osnovne škole za kandidate koji su završili osnovnu školu, a za kandidate učenike VIII razreda overene fotokopije svedočanstava V, VI i VII razreda osnovne škole i uverenje - potvrdu osnovne škole o ocenama na kraju polugodišta VIII razreda.\nFotokopije dokumenata traženih po konkursu kandidati overavaju u opštini, sudu ili kod javnog beležnika.\nSelekcija kandidata iz građanstva za učenike Srednje stručne vojne škole realizuje se u tri dela. U prvom delu, u trajanju od jednog dana, kandidati podležu proveri fizičke sposobnosti i proveri znanja iz matematike i fizike. Ukoliko kandidat ne zadovolji kriterijume provere fizičke sposobnosti, gubi pravo na upis u Srednju stručnu vojnu školu, i ne upućuje se na sledeći oblik selekcije.\nU drugom delu, u trajanju od jednog dana, kandidati podležu psihološkoj proceni (1,2. i 3. kategorija kandidata na psihološkoj proceni zadovoljava kriterijume).\nSve putne troškove prevoza do internata Vojne gimnazije radi realizacije prvog dela selekcije i do vojnozdravstvenih ustanova za potrebe psihološke i medicinsko-zdravstvene procene snose kandidati koji konkurišu za upis u Srednju stručnu vojnu školu.\nKandidati će obaveštenje o rezultatima konkursa dobiti od Vojne gimnazije počev od 13. juna 2018. godine.\nOstala obaveštenja u vezi sa konkursom mogu se dobiti u Sredljoj stručnoj vojnoj školi, Ulica Petra Čajkovskog broj 2, Beograd (telefoni: 011/3603–966, 011/3603–972 i 011/3603–655) ili na internet prezentaciji Vojne gimnazije www.gimnazija.mod.gov.rs.


Veče dva Mertensova rekorda\nIzvor: Vesti-online.com, 29.Nov.2018, 02:02\nDris Mertens (31), koji u Napoliju igra šestu sezonu, postao je s dva gola protiv Zvezde i njegov najbolji strelac u evrokupovima i najefikasniji Belgijanac u Ligi šampiona.\nMertens će susret s našim prvakom u pretposlednjem kolu Lige šampiona pamtiti i po tome što je dao i stoti pogodak u Napolijevom dresu. Tek je peti igrač u istoriji kluba kome je to pošlo za rukom.\nI s 98 golova pre >> Pročitaj celu vest na sajtu Vesti-online.com << utakmice protiv Zvezde bio je ispred takvih asova kao što su Žoze Altafini (97), Kareka (96), Gonzalo Iguain (91)... Ubrzo bi trebalo da nadmaši i Antonija Vojaka, predratnog Napolijevog igrača, rođenog u Puli, koji je dao 103 pogotka, i Urugvajca Edisona Kavanija (104). Ispred su i Paragvajac Atila Saljustro (108), još jedan predratni fudbaler, slavni argentinski as Maradona (115) i Mertensov saigrač Slovak Marek Hamšik, kome je gol protiv Zvezde bio 121. u 12 sezona, a nedavno je postao i igrač s najviše utakmica u Napoliju ikada (512).\nMertens je u duelu s "crveno-belima" postao i najbolji strelac kluba u evrokupovima. Ima 20 golova, a nadmašio je Kavanija, koji ih je za tri sezone (2010-13) postigao 19. Hamšik je na trećem mestu sa 16, sada ispred Iguaina s 15.\nPo pogocima u Ligi šampiona Mertens je bio na deobi prvog mesta među belgijskim igračima s Edenom Azarom, koji je u Čelziju dao osam golova. Sada ga je nadmašio, ali ako se računaju belgijski golgeteri i u Kupu šampiona, onda su i dalje daleko ispred Luk Nilis sa 17 golova (Anderleht, PSV) i Pol van Himst (Anderleht) s 20.


Premijer Kosova Ramuš Haradinaj zatražio je juče od članova nove vladine komisije za demarkaciju granice sa Crnom Gorom da njihov izvještaj o demarkaciji bude zasnovan na originalnim, validnim i verifikovanim činjenicama. Predsjednik Vlade Kosova Ramuš Haradinaj izjavio je ranije da rješenje za demarkaciju granice sa Crnom Gorom ostaje međunarodna arbitraža pošto, kako je naveo, nema glasova da se usvoji sadašnji predlog sporazuma, kojem se on lično suprostavlja. Za međunarodnu arbitražu potrebna je i saglasnost Crne Gore.\nHaradinaj je rekao i da komisija o demarkaciji, koju je formirao odmah poslije preuzimanja dužnosti predsjednika vlade, nastavlja rad i "da će do kraja godine biti novih vijesti o liberalizaciji viznog režima" sa EU. Demarkacija granice i uspjeh u borbi protiv korupcije i organizovanog kriminala predstavljaju dva preostala uslova od čijeg ispunjavanja zavisi mogućnost ukidanja šengenskih viza za građane Kosova.


Pufnica :: Otvorena izložba Velika iluzija Tito i 24 miliona metara filmske trake\nSinoć, 10. novembra 2014. u prepunom Muzeju istorije Jugoslavije svečano je otvorena izložba Velika iluzija - Tito i 24 miliona metara filmske trake.\nIzložbu je otvorio Ministar kulture i informisanja, Ivan Tasovac, a posebna gošća izložbe bila je proslavljena glumica Milena Dravić. Mnogobrojnim zvanicama i publici izložbu su predstavili autori izložbe Momo Cvijović i Marija Đorgović, kao i direktorka Muzeja istorije Jugoslavije, Neda Knežević.\nOd 11. novembra do 18. Decembra 2014. posetioci Muzeja istorije Jugoslavije imaće priliku da u nesvakidašnjim terminima od 17 do 22 časa vide ovu izložbu, a ujedno i selektovani filmski program. Projekat je posvećen velikoj strasti Josipa Broza Tita prema svim vrstama pokretnih slika - filmu, žurnalima i drugim filmskim i dokumentarnim sadržajima. Okosnicu projekta čini pažljivo vođena evidencija filmova koje je Tito pogledao od 15. marta 1949. do 16. januara 1980. godine, a autori su Marija Đorgović, kustoskinja MIJ i Momo Cvijović, muzejski savetnik MIJ.\nIzvor & Foto: PREVENT, Muzej istorije Jugoslavije\n11.Novembar 09:45am, Beograd


Nova aplikacija za sklapanje IKEA nameštaja\nDizajner iz Toronta, Adam Pikard, nedavno je pretvorio papirne priručnike kompanije IKEA u realističnu aplikaciju koja korisnicima prikazuje instrukcije i korake prilikom sklapanja nameštaja...\nPikard je kreirao AssembleAR aplikaciju upotrebom 3D modeliranja i postproizvodnog editovanja. Nakon što je IKEA Place aplikacija, koja omogućuje korisnicima da virtuelno postave proizvode brenda pre kupovine, lansirana prošle godine, Pikard je želeo da kreira sličan program koji će olakšati, ponekada veoma mukotrpan, proces sklapanja nameštaja.\n„Ova aplikacija me je navela da razmišljam o tome kako ista tehnologija može biti primenjena na kompleksnije zadatke, a IKEA prospekti su se postavili kao idealna početna tačka“, rekao je Pikard. „Iako je veoma dobro dizajniran, ovaj nameštaj može pružiti velike glavobolje ljudima koji ga sastavljaju, ponekada može biti toliko loše da čak profesionalci mogu biti angažovani kako bi to uradili umesto njih.“\nKako bi koristili ovu aplikaciju, korisnici mogu skenirati bar kod na svom kupljenom proizvodu. Ovo će zatim predstaviti animiranu verziju uputstva za sklapanje, zajedno sa AR verzijom kutije na podu.\nKupci zatim dobijaju instrukcije za navigaciju po ekranu kako bi otvorili kutiju i nastavili dalje stupivši u pregled svih sledećih koraka prilikom sklapanja nameštaja.\nIako se AssembleAR aplikacija fokusira na IKEA proizvode, ona nije zvanični proizvod kompanije, a Pikard je jednostavno želeo da eksperimentiše sa potencijalom ovog tipa tehnologije, radije nego da predstavi finiširani korisnički proizvod.\nProgramer je prilikom kreiranja svoje aplikacije fokus dao različitim koracima u uputstvu i načinima na koji su koraci povezani. On je zatim modelirao komade nameštaja Cinema 4D softverom, tako da su svi dizajnirani kako bi renderovanjem pružili izgled identičan IKEA originalu.


Eksperimentalni program edukacije o cirkularnoj ekonomiji i inovacijama – Mikser\nEksperimentalni program edukacije o cirkularnoj ekonomiji i inovacijama https://mikser.rs/wp-content/uploads/2019/12/novogodisnji-paketic-1.jpg 1920 1280 Mikser Mikser https://mikser.rs/wp-content/uploads/2019/12/novogodisnji-paketic-1.jpg 26.12.2019 25.08.2020\nUNDP Srbija i Mikser predstavljaju tri priručnika za osnovne, srednje škole i fakultete: „Eksperimentalni program edukacije o cirkularnoj ekonomiji i inovacijama”.\nEdukativni paket sadrži detaljan opis svih aktivnosti i edukativni materijal koji se koristi tokom radionica. On pruža podršku transformaciji obrazovanja i ide u pravcu razvijanja potencijala mladih za dizajnersko i kreativno mišljenje, afirmiše kokreaciju i korišćenje modernih tehnologija. Radionice su kreirane tako da se mogu primeniti i u formalnom i u neformalnom sistemu obrazovanja. Njihova fleksibilnost omogućava lako unapređenje, kreiranje varijacija i prilagođavanje različitim okruženjima i vremenskim okvirima.\nTokom realizacije projekta “Platforma za cikrularnu ekonomiju i održivi razvoj u Srbiji” Programa za razvoj Ujedinjenih nacija UNDP, poveren nam je zadatak da, kroz konsultacije sa predstavnicima privatnog i javnog sektora i saradnju sa obrazovnim institucijama i kulturnim kolektivima, definišemo smernice za izgradnju cirkularne kulture u Srbiji, čemu je u celini bilo posvećeno jubilarno deseto izdanje Mikser festivala 2019, pod sloganom “Cirkuliši!”.\nKreativnost - priručnik za osnovne škole\nAktivizam - priručnik za srednje škole\nInovacija - priručnik za fakultete\nPriručnici su rezultat eksperimentalnih radionica koje su naši mentori realizovali u saradnji sa nastavnicima i profesorima Osnovne škole „Kralj Petar Prvi”, Srednje škole za dizajn i Šumarskog fakulteta Univerziteta u Beogradu čije teme mogu treba da posluže kao inspiracija. Ove radionice pokazale su kako deca i mladi razmišljaju o zaštiti životne okoline, kružnoj ekonomiji i odgovornosti prema prirodi, ali i da se u ovim pojmovima i veštinama kriju zanimanja budućnosti. Zbog toga smo elektronski primerak priručnika kao novogodišnji poklon za 2020. uručili svakom predavaču koji želi da svojoj deci približi znanja, teme i mogućnosti iz oblasti cirkularne ekonomije. Ako zbog obaveza prema svojim đacima niste bili u prilici da nam se pridružite, odgovarajući priručnik možete preuzeti sa linka ispod prikaza svakog priručnika.\nUčesnici eksperimentalnih radionica, kroz modul „Kreativnost” (osnovci) su napisali scenarija i snimili četiri filma koji nas podsećaju da je teže uklanjati posledice zagađenja nego sprečiti ga, da je uspeh nešto popraviti umesto baciti i kupiti novo, da je lepo kada nasleđujemo odeću starijih sestara i braća. Naizgled nesavladiv termin cirkularna ekonomija, pokazao se sasvim lako razumljiv čak i u tako mladom uzrastu, kada im se objasni jezikom njihovog sveta: uviđavnost, lepo vaspitanje i briga o drugome su srž ove ideje!\nSrednjoškolci su kroz priručnik „Aktivizam” stekli veštine za pokretanje društvene akcije i dobili zadatak da preoblikuju svoju školsku svakodnevicu tako da ona bude ekološka, od ishrane do razmene odeće i vršnjačke edukacije.\nStudenti su se uz pomoć modula „Inovacija” suočili sa konkretnom pošasti današnjice, jednokratnom plastikom i u nekoliko inventivnih primera pokazali kako možemo da proizvodimo stvari čiji životni vek ne prestaje jednom upotrebom.\nRadionica na Šumarskom fakultetu\nOvaj edukativni paket je prilagođen deci uzrasta 10-14 godina. On ima za cilj da kroz kreativan pristup podigne svest i znanje dece o održivim i cirkularnim stilovima života i da osnaži decu da ostvarivanjem svojih kreativnih potencijala utiču na svoju okolinu da živi zdravijim, održivijim i cirkularnijim načinom života. Edukativni paket se sastoji iz šest delova koji vode decu kroz proces kreiranja kratkih edukativnih filmova sa cirkularnim temama. Na prvoj radionici deca se upoznaju sa temom cirkularne ekonomije i zajedno sa moderatorom sagledavaju različite održive i cirkularne stilove života. Na drugoj radionici deca se upoznaju sa pisanjem scenarija i zajedno sa moderatorom pišu scenarija sa cirkularnim temama. Na trećoj i četvrtoj radionici završavaju svoje scenarije, upoznaju se sa načinom snimanja filma i snimaju svoje kratke edukativne filmove uz podršku moderatora. Na petoj i šestoj radionici deca montiraju snimljene filmove, prave konačne verzije filmova i predstavljaju ih. Edukativni paket sadrži detaljan opis svih aktivnosti i materijal koji se koristi tokom radionica. On pruža podršku transformaciji obrazovanja i ide u pravcu razvijanja potencijala dece za dizajnersko i kreativno mišljenje, afirmiše kokreaciju i korišćenje modernih tehnologija. Radionice su kreirane tako da se mogu primeniti i u formalnom i u neformalnom sistemu obrazovanja. Njihova fleksibilnost omogućava lako unapređenje, kreiranje varijacija i prilagođavanje različitim okruženjima i vremenskim okvirima.\nOvaj edukativni paket je prilagođen mladima uzrasta 14-18 godina. On ima za cilj da kroz kreativan pristup i aktivizam podigne svest i znanje mladih o održivim i cirkularnim stilovima života i da ih osnaži da utiču na svoju okolinu da živi zdravijim, održivijim i cirkularnijim načinom života. Edukativni paket se sastoji od šest radionica koje vode mlade kroz proces razumevanja koncepta cirkularne ekonomije i kreiranja društvenih akcija i javnih kampanja koje imaju za cilj promovisanje održivog i cirkularnog načina života, smanjenje potrošačkih navika, deljenje resursa, popravljanje i ponovna upotreba stvari, promena navika u ishrani i drugo. Prve tri radionice: „Uvod u cirkularnu ekonomiju“, „Sistemi i održivost“ i „Cirkularni dizajn“ bave se razumevanjem koncepta cirkularne ekonomije I cirkularnog dizajna i istražuju izazove i prepreke u ostvarivanju održivog i cirkularnog načina života. Naredne tri radionice „Definiši problem i istraži“, „Uhvati ideju i zamisli rešenje “ i „Inspiriši i podeli“ predstavljaju direktan poziv na akciju i nude različite alate za kreativan pristup rešavanju problema. Edukativni paket sadrži detaljan opis svih aktivnosti i edukativni materijal koji se koristi tokom radionica. On pruža podršku transformaciji obrazovanja i ide u pravcu razvijanja potencijala mladih za dizajnersko i kreativno mišljenje, afirmiše kokreaciju i korišćenje modernih tehnologija. Radionice su kreirane tako da se mogu primeniti i u formalnom i u neformalnom sistemu obrazovanja. Njihova fleksibilnost omogućava lako unapređenje, kreiranje\nOvaj edukativni paket je prilagođen studentima. On ima za cilj da studentima podigne nivo svesti i znanja o održivim i cirkularnim stilovima života kroz praktičan rad i multidisciplinaran pristup. Metodologija radionice je dizajnirana tako da studentima približi stvarne probleme sa kojima se suočava industrija i da ih motiviše da kreiraju idejna rešenja za proizvodnju novih, cirkularnih proizvoda na inovativan i kreativan način. Tokom procesa kokreacije idejnih rešenja novih cirkularnih proizvoda, studenti koriste multidisciplanarni pristup i sarađuju sa kolegama sa drugih fakulteta. U ovom edukativnom paketu kao primer je korišćen problem proizvodnje i upotrebe plastičnih ofingera u modnoj industriji. Studenti se tokom procesa rada upoznaju sa ovim problemom i rade na njegovom praktičnom rešavanju kroz kreiraje cirkularnog proizvoda – koji bi mogao da se koristi umesto plastičnih ofingera. Radionica je kreirana za studente završnih godina osnovnih i master studija iz oblasti Dizajna nameštaja i enterijera, koji se izučava na različitim fakultetima: Arhitektonski fakultet, Šumarski fakultet i Fakultet primenjenih umetnosti. Sličan pristup može se koristiti i za studente drugih fakulteta, s tim što se preporučuje da se i u tom slučaju podstiče saradnja studenata sa različitih fakulteta i da se oni uključe u kreiranje cirkularnih rešenja koja su za njih relevantna. Fleksibilnost radionice omogućava kreiranje varijacija i predstavljanje i drugih problema u izgradnji održivih i cirkularnih stilova života. Edukativni paket sadrži detaljan opis svih aktivnosti i edukativni materijal koji se koristi tokom radionice. On pruža podršku transformaciji obrazovanja i ide u pravcu multidisciplinarnog pristupa i razvijanja veština studenata za rešavanje praktičnih problema.\nStudentska radionica na Šumarskom fakultetu\n“Zaroni i istraži”\nKAŽEM “NE” jednokratnoj PLASTICI!\nStvaramo kreativce budućnosti\nPromenimo jednokratni mentalitet!


Dug grada ugrozio rad Crvenog krsta - juGmedia\nPrema Prokopovićevim rečima grad duguje niškom Crvenom krstu 5,2 miliona dinara za organizovanje rada Narodne kuhinje.\nNIŠ – Sekretar Gradske organizacije Crvenog krsta u Nišu Stojan Prokopović upozorio je da je zbog dugovanja grada ozbiljno ugrožen rad ove organizacije.\n„Zbog tog duga došli smo u situaciju da ne možemo da plaćamo komunalne račune. Od početka godine su nam više puta bili isključeni struja i voda, a dvanaestoro zaposlenih je za protekla tri i po meseca primilo samo jednu platu“, rekao je Prokopović.\nOn je podsetio da se ugovorom zaključenim sa gradom, Gradska organizacija Crvenog krsta obavezala da plaća Studentskom centru pripremu obroka koji se dele siromašnim Nišlijama. Tim istim ugovorom, dodaje Prokopović, grad se obavezao da plaća troškove koje Crveni krst ima prema Studentskom centru.\n„Budžetom grada je za tu namenu određeno 55 miliona dinara, ali taj novac nam se ne prebacuje. Naše pisane molbe i apeli gradu da dobijemo barem deo potraživanja, ostale su bez odgovora“, rekao je Prokopović.\nKako je istakao Prokopović, predstavnici Crvenog krsta nisu pozvani ni na jedan sastanak povodom novonastale situacije, ali im je gradonačelnik Niša dr Zoran Perišić putem lokalnog medija poručio da je ekonomska situacija u gradu i državi teška, tako da i oni moraju da dele tu istu sudbinu.\n„Crveni krst deli sudbinu svog naroda već137 godina, ali činjenica je da je sada ne dele i gradske uprave i kabinet gradonačelnika“, izjavio je Prokopović.\nOn je naglasio da je iz Crvenog krsta Srbije ovih dana stigla preporuka Upravnom odboru Crvenog krsta Niš da razmotri mogućnost raskida ugovora sa gradom o organizovanju rada Narodne kuhinje.\nProkopović je podvukao da je grad do početka godine uštedeo 30 miliona dinara zahvaljujući tome što je Crveni krst iz donacija obezbeđuje namirnice za rad Narodne kuhinje.\nGradonačelnik Niša dr Zoran Perišić potvrdio je da grad duguju Crvenom krstu za rad Narodne kuhinje 5,2 miliona dinara, ali, da je krajem prošle nedelje uplatio dva miliona dinara na ime zaostalog duga iz prethodnog perioda.\n„Uplaćeno je onoliko koliko je to bilo moguće u datim okolnostima, i ne smatram da je situacija u Crvenom krstu tako teška kako to predstavlja sekretar Gradske organizacije“, kazao je Perišić.\nOn je rekao da ne veruje da je Gradska organizacija Crvenog krsta u Nišu dobila preporuku Crvenog krsta Srbije da izađe iz programa Narodne kuhinje.\nU četvrtak 24. avgusta, neće biti struje u 16 naseljenih mesta, saopšteno je iz Elektrodistribucije Leskovac. (više…)\nDveri: Kampanja na jugu počela iz Leskovca\nLESKOVAC – Deljenjem promotivnog materijala u centru Leskovca i tribinom u kafani, danas je Pokret Dveri počeo kampanju na jugu Srbije, za koju njen…\nZa Karađorđeviće prijem i kod gradonačelnika\nLESKOVAC – Za prinčevski par Vladimira i Brigitu Karađorđević biće priređen prijem i u kabinetu leskovačkog gradonačelnika, saopšteno je danas.…


Direktor US Soccer Education Erick French: Ponovo sam se uvjerio da su Bosanci i Hercegovci izuzetno talentovana fudbalska nacija – BHDINFODESK\nby Urednik BiH Info Desk 16/07/2019 16/07/2019 0987\nBoravak u Bosni i Hercegovini iskoristili ste i za susrete i razmjenu iskustava sa trenerima iz NS/FS BiH : “Kamp u Vogošći pojetio je Darko Ljubojević, koordinator omladinskih selekcija Bosne i Hercegovine, te voditelj UEFA projekta razvoja elitnih omladinskih igrača, pozvao nas je da posjetimo Trening centar NS/FS BiH u Zenici gdje je bio u toku UEFA kamp za igrače rođene 2005 godine. Pored gospodina Ljubojevića u Zenici smo razgovarali i sa selektorom” U15″ reprenzentacije BiH Zoranom Erbezom i njegovim saradnikom Vernesom Salkičevićem. To je bio jedan izuzetno plodonosan sastanak, gdje su nas iskusni stručnjaci upoznali sa načinom rada na UEFA kampovima i siguran sam da će dosta toga biti implementirano u naše naredne projekte. Budućom primjenom ovih metoda naši kampovi će biti zaista na vrhunskom nivou i teško da će onda bilo koji talenat moći promaći struci. “\nIz prakse znamo da svaki kamp donese podosta novina, neki potvrde svoje sposobnosti a neki svojim kvalitetima pokažu da se na njih itekako u budućnosti može računati: “Pa vidite ovakvi zahtjevni projekti teško se realiziju bez iskusnih stručnih ljudi. Iskoristio bih priliku da se zahvalim mom užem menadžment timu gospodi Muratu Alibašiću i Namiku Alimajstoroviću koji su vrijedno radili da dođe do kampa i velikog odziva fudbalera, te našem članu Nedimu Rundi koji u Sarajevu dosta toga odradio. Uz to bih se, zahvalio stručnom štabu koji se svojski trudio na kampu, i zasigurno ovo neće biti naša posljednja saradnja sa njima. Potom veliko HVALA gromadi od čovjeka Adnanu Kantiću direktoru FK UNIS i njegovim kolegama iz kluba koji su imali rješenje za sve situacije tokom kampa, pokazali su da su zaista uigrani tim. Mislim da je US Soccer Education u Adnanu Kantiću i njegovim kolegama dobio iskrene prijatelje i saradnike, koje ću u budućnosti sa zadovoljstvom predložiti svim zainteresiranim za saradnju. Naravno ne smijemo zaboraviti, učesnike kampa i njihove roditelje, te naše prijatelje iz Bosanske Krajine, predvođene trenerom Ahmetom Kečalovićem koji su na kamp došli organizovano i sa velikim brojem talentovanih fudbalera. Potom zahvalu dugujemo svim trenerima i rukovodiocima FK Unis, FK Sarajevo, FK FK Željezničar i FK Olimpik te sudijama koji su kvalitetno djelili pravdu. Svi oni su dali doprinos da ovaj kamp bude izvor sticanja fudbalskih vještina. Sve u svemo ovo je bilo još jedno veliko iskustvo za nas iz Amerike i nakon Vogošće obogaćeni novim iskustvom nastavit ćemo dalje našim utabanim stazama, naravno, sve u cilju što boljeg razvoja i pronalska talentovanih igrača bosankohercegovačkih korijena na našem kontinentu”\nBilino Polje: Zmajevi večeras igraju protiv Rumunije, pokušat će upisati pobjedu\nEditor 07/06/2022 07/06/2022


Mađarska procenjuje da je Kosovo ispunilo sve obaveze za liberalizaciju viznog režima - Kancelarija Premijera\nMađarska procenjuje da je Kosovo ispunilo sve obaveze za liberalizaciju viznog režima\nPriština, 21. septembar 2020\nPremijer Republike Kosovo Avdullah Hoti primio je danas na sastanak upoznavanja novog ambasadora Mađarske na Kosovu g. Jozefa Bencze, sa kojim je razgovarao o bilateralnim odnosima i mogućnostima za produbljivanje međusobne saradnje, posebno u ekonomiji i obrazovanju.\nPoželevši dobrodošlicu ambasadoru Bencze, premijer Hoti izrazio je zahvalnost vlade i građana Kosova na stalnoj podršci koju je Mađarska pružila i pruža našoj zemlji.\nPremijer Hoti je informisao ambasadora Benczea o prioritetima Vlade Kosova, sprečavanju i upravljanju pandemijom COVID-19, paketu ekonomskog oporavka i jačanju vladavine zakona.\nPremijer Hoti je, takođe govorio i o dijalogu između Republike Kosovo i Srbije, koji bi trebalo da se završi uzajamnim priznavanjem.\nU međuvremenu, ambasador Bencze je potvrdio podršku Mađarske Kosovu, nudeći zajam od 62 miliona evra, koji bi trebalo da se ratifikuje u Skupštini Kosova.\nNa ovom sastanku je takođe, razgovarano o organizaciji sastanka Ekonomskog saveta Kosovo – Mađarska, kao io razmeni međusobnih poseta na visokom nivou i potpisivanju Protokola o saradnji u oblasti obrazovanja.\nKada je reč o obrazovanju, treba napomenuti da je Mađarska dodelila 75 univerzitetskih stipendija studentima sa Kosova.\n„Mađarska smatra da je Kosovo ispunilo sve obaveze za liberalizaciju viznog režima“, rekao je ambasador Jozef Bencze, koji je uverio premijera Hotija da će Mađarska nastaviti da podržava agendu evropskih integracija Republike Kosovo.


Borislav Novaković za Istinomer podcast: Korupciju prati represija - Istinomer\nTim Istinomera 29. 9. 2020.\n„Galens kompanija je kupila brodogradilište. Novim planom generalne regulacije, baš u tački gde je brodogradilište, planira se kompleks zgrada od 20 spratova. Pa sad ja vas pitam da li treba veći dokaz?“, kaže Borislav Novaković u razgovoru s Danicom Vučenić za Istinomer podcast „U mikrofon“ o navodnoj trgovini uticajem u vezi s projektom „Novi Sad na vodi“, upirući prstom u Miloša Vučevića, gradonačelnika Novog Sada, i Andreja Vučića, brata predsednika Srbije.\nBivši gradonačelnik Novog Sada, tvrdi, između ostalog, i da se opoziciji šalje poruka da će policija prema njoj biti represivna.\n„Vi s takvim ljudima morate biti u fajtu, iz dana u dan“, tvrdi Novaković.\nNovo izdanje Istinomer podcast-a možete slušati ovde.\nAndrej Vučić Borislav Novaković Istinomer intervju Istinomer podcast U mikrofon


EVROPSKA PERSPEKTIVA REGIONA - Srbsko-bos Info desk - www.morel.si\nBRDO KOD KRANJA,(MOREL/FoNet) - Lideri Evropske unije (EU) i zapadnobalkanska šestorka sastaće se 6. oktobra na Brdu kod Kranja u Sloveniji, gde će razgovarati o evropskoj perspektivi regiona, saradnji i ekonomskom oporavku u svetlu pandemije korona virusa. Sastanak lidera EU i zemalja Zapadnog Balkana održava se tokom predsedavanja Slovenije Savetu EU.\nSamitu će prisustvovati lideri Albanije, Bosne i Hercegovine, Crne Gore, Severne Makedonije i Kosova, a Srbiju će predstavljati predsednik Srbije Aleksandar Vučić i ministarka za evropske integracije Jadranka Joksimović.\nSkup na Brdu kod Kranja počeće večeras neformalnom večerom lidera EU, kojima će domaćin biti premijer Slovenije Janez Janša.\nSastankom na vrhu će predsedavati predsednik Saveta Evrope Šarl Mišel koji će zajedno s predsednicom Evropske komisije Ursulom fon de Lajen zastupati EU.\nOčekuje se da će na kraju sastanka lideri EU usvojiti izjavu, koju bi trebalo da podrže i čelnici zemalja Zapadnog Balkana.\nU pozivnom pismu Mišela se navodi da će samit EU - Zapadni Balkan biti prilika da se ukaže na stratešku važnost regiona za Uniji i da se razgovara o angažovanju EU u regionu.\n"Fokusiraćemo se na prioritete u ovoj agendi tokom dve sesije. Na prvoj, pozvaćemo važne igrače u regionu - Savet za regionalnu saradnju, Evropsku investicionu banku, Evropsku banku za obnovu i razvoj i Svetsku banku da iznesu svoje stavove", naveo je Mišel.\nPrema njegovim rečima, fokus će biti na intenziviranju angažmana EU u regionu kako bi se ubrzao ekonomsko-socijalni oporavak posle pandemije, a na osnovu Ekonomsko-socijalnog plana za Zapadni Balkan.\nTokom ove sesije, najavio je Mišel, očekuje se i učešće predsednika Evropskog parlamenta.\nNa drugoj sesiji, dodao je Mišel, rezervisanoj za lidere EU i Zapadnog Balkana, razgovaraće se kako da se produbi politički dijalog, bezbednosna saradnja i strateško angažovanje, potvrđujući zajedničku predanost da se radi ka snažnijoj, stabilnijoj i ujedinjenoj Evropi.\nOvo će biti važna prilika da razgovaramo kako da obezbedimo stabilnost regiona, jačamo regionalnu saradnju i rešavamo regionalne konflikte, naveo je Mišel. (kraj)\nEvropska komisija bo igrala turistično agencijo za mlade\nPreganjanje Rusov se poglablja


Izvor: VOA, 10.Jan.2020, 06:23\nAmerički predsednik Donald Tramp izjavio je da je Kasem Sulejmani, iranski general ubijen u američkom napadu dronom, planirao da digne u vazduh američku ambasadu u Bagdadu. Opozicione demokrate i pojedini republikanski članovi Kongresa oštro su kritikovali Trampa i njegove saradnike zato što su odbili da otkriju kakva je "neposredna opasnost" pretila od Sulejmanija u trenutku kada je ubijen u automobilu kojim se vozio na aerodromu u iračkoj prestonici prošle nedelje. Međutim, govoreći u Beloj kući, Tramp je izjavio: "Uradili smo to zato što su planirali da dignu u vazduh našu ambasadu. Ali takođe smo uradili iz drugih razloga koji su bili očigledni. Neko je poginuo, jedan čovek iz naše vojske je poginuo. Ljudi su teško ranjeni samo nedelju dana ranije". Nešto kasnije, na mitingu u okviru svoje predizborne kampanje u Toledu u Ohaju, Tramp je rekao da je Sulejmani planirao napade na više američkih ambasada. "Sulejmani je aktivno planirao nove napade i ozbiljno razmatrao naše ambasade, ne samo ambasadu u Bagdadu, ali mi smo ga zaustavili", poručio je predsednik svojim biračima. Zvaničnici Trampove administracije prethodno su krivili komandanta elitne jedinice Kuds iranske Revolucionarne garde za ubistvo američkih vojnika i jednog radnika pod ugovorom, koga je Tramp pomenuo, kao i za podsticanje nemira u Iraku i Libanu, ali nisu želeli da otkriju specifične razloge za ubistvo Sulejmanija. Jedan visoki zvaničnik Pentagona izjavio je da, kada su Trampu predstavljene opcije kako da se odgovori na iransku pretnju, drugi predlozi, pored ubistva Sulejmanija, sadržali su mogućnost daleko više žrtava. Neki američki zvaničnici veruju da je Iran planirao da ubije američke vojnike balističkim raketama kojima su napadnute baze u Iraku u sredu rano ujutru, iz osvete zbog ubistva Sulejmanija. Tramp je u sredu u Beloj kući objavio uvođenje novih ekonomskih sankcija protiv Teherana. Američki potpredsednik Majk Pens izjavio je za TV mrežu NBC da je iranska namera bila da se ubiju Amerikanci. "Imamo obaveštajne podatke koji potvrđuju da je to bila namera Iranaca", rekao je Pens. Pre Pensa, takvu ocenu je izneo i načelnik združenih generalštaba američke vojske, general Mark Majli. On je novinarima u Pentagonu rekao da su projektili pali "dovoljno blizu" osoblja i opreme u bazi u Iraku. "Na osnovu onoga što sam video i znam, nameravali su da izazovu strukturalnu štetu, unište vozila, opremu i avione i ubiju vojno osoblje u bazi".\nNezavisne Novine: Tramp: Sulejmani planirao da raznese ambasadu SAD u Bagdadu\nRadio Slobodna Evropa: Tramp: Solejmani planirao napad na ambasadu u Bagdadu\n"Uhvatili smo totalno čudovište. Uništili smo ga. To je trebalo da se dogodi mnogo ranije"\nPredsednik SAD Donald Tramp rekao je da je Kasem Sulejmani, iranski general ubijen u američkom napadu dronom, planirao da digne u vazduh ambasadu SAD u Bagdadu..."Reći ću ovo - uhvatili smo totalno čudovište. Uništili smo ga. To je trebalo da se dogodi mnogo ranije. To smo učinili jer su nameravali...


SMCG: Zalagaćemo se za bolji materijalni status zaposlenih u medijima :: Društvo\nSindikat medija (SMCG) u potpunosti će se zalagati za poboljšanje materijalnog statusa zaposlenih u medijima, poručili su iz te organizacije i pozvali sve novinare i medijske radnike da budu profesionalni u svom radu, da se odupru pritiscima i da zajedno rade na unapređenju svog položaja.\nIz SMCG su, povodom obilježavanja osmog rođendana, naveli da su u tom periodu uradili više desetina istraživanja o medijskoj sceni u Crnoj Gori.\n„O položaju novinara, primjeni medijskih zakona i napadima na novinare koja predstavljaju dragocjenu bazu podataka o stanju slobode medija i koja su često citirana u domaćim i međunarodnim okvirima“, kaže se u saopštenju.\nIz SMCG su poručili da je njihova vizija Crna Gora kao demokratsko društvo u kojem zaposleni u medijima profesionalno rade u interesu građana i koji su zadovoljni svojim materijalnim statusom, gdje se poštuju njihova radna prava i profesionalne slobode i u kojem objektivno informišu građane, bez straha da će biti predmet pritisaka zbog svog rada.\nKako su rekli, plate novinara i medijskih radnika generalno su i dalje ispod prosjeka zarada na nivou države, a dio njih radi „na crno“ i bez adekvatnih ugovora i njihova prava se nerijetko krše.\n„Zbog svega toga najveći izazov u narednom periodu ostaje poboljšanje materijalnog statusa zaposlenih u medijima čemu će SMCG dati svoj puni doprinos“, navodi se u saopštenju.\nIz SMCG su upozorili da veliki problemi ostaju cenzura i samocenzura, razni pritisci na slobodan rad novinara i napadi na njih.\nSve navedeno, kako su dodali, biće i dalje predmet pažnje SMCG.\nSMCG, kako su najavili, pokreće novi servis – „Upoznaj svoja prava“ i novi veb sajt organizacije (sindikatmedija.me).\nTim povodom su pozvali članstvo, ali i zainteresovanu javnost, da putem društvenih mreža, mejla ili telefonski postavljaju pitanja njihovim pravnicima.\nOdgovore na sva ova pitanja i dileme objavljivaće i na novom veb-sajtu, na kojem će njihovi saradnici objavljivati i tematske članke iz oblasti novinarstva i medija.\nSMCG je osnovan 13. aprila 2013. godine u Podgorici kao granski sindikat pri Uniji slobodnih sindikata Crne Gore (USSCG).\nOd tada im je pristupilo oko 600 članova iz više od 20 crnogorskih medija, što čini gotovo polovinu svih zaposlenih u medijskom sektoru u Crnoj Gori, pa su tako najbrojnija medijska organizacija u zemlji.\nSMCG je i član najvećih međunarodnih novinarskih organizacija – Evropske federacije novinara (EFJ) i Međunarodne federacije novinara (IFJ).\nTo je i prva organizacija u Crnoj Gori koja već godinama vodi najažurniju bazu napada na novinare i medijske radnike, predlaže izmjene zakonodavnog okvira i daje konkretne predloge kako da se poveća njihova zaštita novinara.


Borba istoka i zapada u vreme kovida – ko je jači u geopolitičkoj utakmici i borbi za vakcine – Dnevni Magazin\nBorba istoka i…\n“Francuzi su vrlo frustrirani što nemaju svoju vakcinu, jer su bili vodeća zemlja u istraživanju vakcina”, rekao je Zečević.\n“Obzirom da je to veliki broj ljudi, računali su da će dobiti najbolju cenu. Desilo se obrnuto”, rekao je Zečević i istakao da su zakazali kada je reč o sopstvenoj proizvodnji.\nSlobodan Zečević ističe i da je bivši američki predsednik Donald Tramp doneo odluku da ubrizga sredstva u proizvodnju vakcina. Kaže i da su sve zapadne vakcine, osim “Astra-Zeneke”, američke vakcine.\n“EU nema dovoljno vakcina, iako je evropski komesar pre neki dan rekao da im ne treba ruska vakcina. Ispostavilo se da Merkelova i Makron pregovaraju o kupovini i proizvodnji ruske vakcine”, rekao je Zečević.\nNavodi da je jedina vakcina koja se proizvodu u EU “Astra-Zeneka”, i dodaje da su vakcine složene i da su potrebne komponene iz raznih delova sveta.\n“Rusija traži svoju šansu u tom smilu”, rekao je.\nSlobodan Zečević objašnjava da su vakcine koncentrisane u bogatim zemljama, i da je cilj “Kovaksa” da se ceo svet ravnopravn pokrije vakcinama, a u tome se nije uspelo.\n“Mi smo možda navikli da Srbija uvek bude nekako na kraju, i da kaska. U ovom slučaju je apsolutno obrnuto. Srbija je zaista među vodećima, ne samo u regionu, nego i u svetu”, rekao je Zečević.\n“Mi smo prvi dozvolili i rusku i kinesku vakcinu. Opredelili smo se da uzmemo i rusku i kinesku vakcinu i time pokrili dobar deo stanovništva. Sam proces vakcinacije je demokratski na neki način i ljudi sami niraju šta hoće”, rekao je Zečević.


Poziv građanima za učešće u anketiranju za projekat kulturnih stanica – Explore Novi Sad\nHomeNovi Sad 20,21Poziv građanima za učešće u anketiranju za projekat kulturnih stanica\nTokom meseca januara, Fondacija ’’Novi Sad 2021’’ sprovodi anketiranje građana u delovima grada gde je planirana izgradnja Kulturnih stanica: Novo Naselje, Slana bara/Klisa, Almaški kraj na Podbari i Sremski Karlovci u Zoni 021.\nRadi prikupljanja predloga za kreiranje sadržaja u budućim kulturnim stanicama, 27. i 28. januara, biće organizovani i razgovori sa građanima, te Fondacija poziva sve koji su zainteresovani da dođu i iznesu svoje predloge i sugestije.\nU okviru priprema za 2021. godinu, kada će Novi Sad biti Evropska prestonica kulture, Fondacija ’’Novi Sad 2021’’ realizuje niz projektnih aktivnosti radi podizanja kapaciteta kulturne infrastrukture otvaranjem novih prostora za kulturnu i umetničku produkciju. Osnovni cilj uspostavljanja Kulturnih stanica jeste decentralizacije kulture, razvoj publike, povećanje dostupnosti kulturnih sadržaja i unapređenje kvaliteta društvenog i kulturnog života u različitim delovima grada: na Novom Naselju, Klisi/Slanoj Bari i Almaškom kraju na Podbari, kao i u Sremskim Karlovcima u Zoni ’’021’’, koja čini prošireni deo projekta EPK van Novog Sada.\nTokom meseca januara Fondacija „Novi Sad 2021’’ sprovodi anketiranje građana u ova četiri dela grada, a 27. i 28. januara biće organizovani i razgovori sa građanima radi prikupljanja predloga za kreiranje sadržaja u budućim kulturnim stanicama. Kako su kulturne stanice prvenstveno namenjene građanima, njihovo aktivno učešće u razvoju ovih prostora je od izuzetnog značaja. Istraživanjem će biti obuhvaćeno ispitivanje kulturnih potreba i navika građana, njihovih interesovanja i željenih sadržaja, kao i drugi faktori koji mogu da utiču na dostupnost kulture u najširem smislu, ali i potencijala lokalnih zajednica.\nFondacija poziva građane da se u narednim danima odazovu anketarima, kao i da 27. i 28. januara potraže štandove Fondacije na kojima će moći da se informišu i da daju svoje predloge i sugestije. Štandovi će biti postavljeni na Klisi, ispred sportskog centra, na Novom naselju kod crkve (ugao Bul. Slobodana Jovanovića i Radomira Raše Radujkova), na Podbari u Kosovskoj 33 i u centru Sremskih Karlovaca, ispred starog bioskopa.


Odgovor države na grad i dalje strelci sa platom od 4.000 dinara | Nova Ekonomija\nOdgovor države na grad i dalje strelci sa platom od 4.000 dinara\nNakon elementarne nepogode koja je opustošila poljoprivredne useve i oštetila imovinu građana u nekim delovima Srbije, kao i prethodnih godina ponavlja se pitanje o efikasnosti protivgradne odbrane. Posebno se naglašava da su plate strelaca ostale nepromenjene i da ta suma na mesečnom nivou iznosi 4 hiljade dinara.\nO neefikasnosti protivgradne odbrane, oglašavala se i Državna revizorska institucija, još krajem 2018. godine. Njihov ključni nalaz tada glasio je da "Republički hidro-meteorološki zavod (RHMZ) prilikom planiranja sredstava potrebnih za funkcionisanje protivgradne zaštite, distribuciju protivgradnih raketa i održavanje lansirnih stanica, ne obezbeđuje u dovoljnoj meri zaštitu poljoprivrednog proizvoda i poljoprivrednog proizvođača".\n"Država za neke nadoknade, koje zaista jesu simbolične, za jednu sezonu izdvaja oko milion evra za te strelce. One su takve kakve jesu. Po zakonu o odbrani od grada i lokalne samouprave su subjekti sistema i oni učestvuju u podršci sistemu na svojoj teritoriji," izjavio je Nikolić.\nPrema njegovim rečima, problem koji se odnosi na pritivgradnu zaštitu, trebalo bi da "bude usklađen u narednim godinama".\n"U procesu je takozvana automatizacija lansirnih stanica, koja bi trebalo da obezbedi još veću sigurnost i efikasnost. To će se realizovati u narednim godinama i teče po planu," rekao je Nikolić i dodao da se ove godine delimično automatizuju radarski centri na Bukulji i na Fruškoj Gori, dok se u narednih nekoliko godina to očekuje u celoj Srbiji.\nNikolić dodaje da je pred početak ove sezone obezbeđeno 18.000 raketa što je, kako navodi, "apsolutni rekord", kao i da se tokom poslednje nepogode dejstvovalo sa osam radarskih centara, ali je, objašnjava, ipak došlo do pojave grada.


Nastavlja se akcija čišćenja Aranđelovca, a sada svi mogu doprineti uz pomoć svog mobilnog telefona\nBukuljsko jezero / Crvena bara, foto: DeKovach\nLovačko udruženje “Bukulja” i udruženje građana Aranđelovčani & Aranđelovčanke u saradnji sa JKP “Bukulja” poziva građane, institucije i kompanije da se priključe akciji mapiranja divljih deponija i njihovom uklanjanju putem servisa Lociraj divlju deponiju.\n„Mapiranjem divlje deponije, odnosno slanjem fotografije sa mobilnog telefona i lokacije svako može uz par klikova proslediti podatke o divljoj deponiji u njihovom naselju ili kraju Aranđelovca. Udruženja će te lokacije postaviti na interaktivnu mapu koja se nalazi na stranici Lociraj divlju deponiju preko koje svi mogu videti gde su u našem gradu kritična mesto po pitanju nesavesnog odlaganja otpada.“ – rekao je povodom pokretanja akcije Dejan Kovačević, član udruženja Aranđelovčani&Aranđelovčanke.\nDivlje deponije utiču na zagađenje vazduha, vode i zemljišta, foto: Vitamina Poleznova / Unsplash\nNadzor svih lokacija\n„Na osnovu lokacija sa mape, kreiraćemo plan čišćenja ovih deponija u kojima će nam pomoći JKP Bukulja. Kako se ovaj problem ne bi ponavljao, razvićemo mehanizme nadzora očišćenih lokacija putem tehnologije i angažovanja ljudi iz udruženja. Ta mesta će biti obeležena posebnim tablama kako bi svi bili obavešteni o tome.“\nSvi smo deo problema, ali i rešenja\nProblem divljih deponija i nesavesnog odlaganja otpada se tiče svih nas, jer se sve veća količina otpada ostavlja na kritičnim mestima za život grada, poput Garaškog jezera, sa kog se grad napaja pijaćom vodom.\nPlastična kesa na obali garaškog jezera, foto: DeKovach\nIz tog razloga, pozivamo sve zainteresovane da nam se pridruže da zajedničkim snagama rešimo ovaj važan problem grada, slanjem fotografije divlje deponije ili direktnim učešćem u akcijama koje ćemo objavljivati na društvenim mrežama.\nO novim akcijama možemo vas obavestiti i putem e-maila\n*Vidi Aranđelovac koristi Mailchimp servis za slanje mailova. Prijavom na naš newsletter slažete se da Mailchimp može da obrađuje vaše podatke kako bismo mogli da vam šaljemo mailove. Pročitaj više o pravilima privatnosti ovog servisa.\n#vidiarandjelovac koji čisti za sobom


Osećanje dosade | Dr Zoran Milivojević\nKriza srednjeg doba\nDosada je stanje koje osećamo kada se nalazimo u situaciji u kojoj se ništa ne dešava što je nama važno, ništa što želimo. To je neprijatno osećanje i upravo je ova neprijatnost ono što nas pokreće na neku akciju kojom ćemo ili uticati na situaciju da se promeni i postane interesantna ili ćemo je napustiti. Na primer, sposobnost da utičemo na promenu teme razgovora koji nam je postao dosadan jedna je od osnovnih socijalnih veština.\nMeđutim, u životu odraslih često nemamo moć ni da menjamo situaciju niti da je napustimo. Sastanak koji nam je dosadan, a na kome moramo da budemo i na čiji tok ne možemo da utičemo, tipičan je primer. Većina ljudi se tada nalazi u jednoj vrsti unutrašnjeg sukoba između jednog dela sebe koji želi da napusti sastanak zato što trpi osećanje dosade i drugog dela sebe koji se plaši negativne posledice do koje bi došlo ukoliko bismo to zaista i učinili. Tipično je da ljudi tada smanjuju unutrašnji poriv da napuste situaciju tako što energiju poriva smanjuju naizgled nesvrsishodnim motornim radnjama kao što su tapkanje prstima, ljuljanje stopala, klaćenje kolena i slično.\nOni ljudi koji ne podnose dosadu u ovakvim socijalnim situacijama postaju veoma nervozni, agresivni, imaju utisak da ne mogu da izdrže i impulsivno je napuštaju ili pokušavaju da je menjaju neprimerenim provokacijama. Zbog toga su ljudi koji nemaju razvijenu sposobnost podnošenja, tolerancije dosade, često ocenjeni kao emocionalno nezreli.\nSvi mi znamo da je sedenje u školskoj klupi nekada veoma dosadno. I zato je detetova spremnost da mirno, na socijalno prihvatljiv način, podnosi osećanje dosade jedan od važnih kriterijuma za ocenu njegove emocionalne spremnosti za školu. Ukoliko zbog dosade samovoljno napušta čas ili neprimereno pokušava da situaciju u učionici učini zanimljivom, može dobiti etiketu hiperaktivnog deteta.\nDecu treba naučiti i da znaju kako da se nose sa osećanjem dosade. Malom detetu je potrebno da ga neko drugi zabavlja kako mu ne bi bilo dosadno, ali odraslije dete mora naučiti da se samo nosi sa osećanjem dosade. Roditelj treba da prestane da se smatra odgovornim za detetovu dosadu, učeći dete da je samo odgovorno za to kako će reagovati na ovo osećanje. Doživljaj da mu je dosadno treba detetu da postane signal da se zapita: a šta bih sada mogao da radim, šta sada želim? Iskustvo pokazuje da je nekada upravo to što je detetu veoma dosadno i što želi da izbegne dosadu, glavni motiv zbog kojeg pronalazi neku korisnu aktivnost na koju se koncentriše. Kada dete prihvati odgovornost za svoje osećanje dosade i načina na koji na njega reaguje, ono može izrasti u osobu koja se pobrine da joj nikada nije dosadno.


Proces REKOM: septembar 2012. - januar 2014. - REKOM ~ KOMRA\nHome | Sve vesti | Proces REKOM: septembar 2012. – januar 2014.\nU posmatranom periodu, Koalicija za REKOM je ostvarila rezultate iznad očekivanih i planiranih. Javne akcije REKOM za budućnost, REKOM za budućnost mladih, Trčim za REKOM i Podržavam REKOM pokazale su da građani iz post-jugoslovenskih zemalja podržavaju Inicijativu REKOM, pre svega jer je regionalna, zatim zbog jasno postavljenih ciljeva i zadataka, a takođe i zato što je potekla sa lokalnog nivoa; Udruženje „Tranzicijska pravda, odgovornost i sjećanje u BiH“ (TPOSBH) i Centar za demokratiju i tranzicionu pravdu (CDTP) zajednički rade na realizaciji projekta Mapiranje logora u BiH, što direktno doprinosi ispunjenju zadatka REKOM-a da popiše sve logore u ratovima 1991-2001; umetnička zajednica je postala promoter vrednosti empatije kao preduslova približavanja, poštovanja, poverenja i pomirenja na Balkanu; javni zagovarači Inicijative REKOM su postigli da predsednici Hrvatske, Srbije, Kosova, Crne Gore, Makedonije i dva člana Predsedništva BiH imenuju svoje lične izaslanike za REKOM. Na prvom sastanku izaslanika, održanom 6. septembra 2013. godine, izaslanici su dali bezrezervnu podršku članovima 13. i 14. Predloga statuta REKOM-a koji je sačinila Koalicija. Na drugom sastanku, održanom 27. oktobra 2013. godine, izaslanici predsednika država za REKOM su detaljno razmatrali članove do sedmog poglavlja Predloga statuta REKOM-a, i izneli svoje mišljenje u odnosu na ovlašćenja REKOM-a, izbor selekcionih panela, period delovanja i istraživanja, pojedine termine i druga pitanja u vezi sa pravnim i ustavnim mogućnostima za osnivanje REKOM-a.\nOsim toga, Koalicija je značajno povećana u posmatranom periodu – ona sada broji 1.982 člana. Reč je o najbrojnijoj koaliciji za tranzicionu pravdu, koja ima kapacitete da državama u regionu bivše Jugoslavije pomogne u formiranju REKOM-a i sprovođenju mandata u delu koji se odnosi na popis civilnih i vojnih žrtava, logora i zarobljenika koji su bili izloženi torturi i vansudskom pogubljenju. Regionalna koordinacija (mreža partnerskih organizacija) funkcioniše besprekorno, sa velikom posvećenošću, znanjem i odgovornošću. Većina članova Koalicije uključuje se u debate o pomirenju, a mlađi članovi i u ulične akcije i online kampanje. Svi članovi Koalicije primaju !Glas Inicijative REKOM, koji je vremenom postao magazin koji razmatra aktuelna pitanja tranzicione pravde u post-jugoslovenskim zemljama. Sastanci sa verskim zajednicama su pokazali da postoje poteškoće u uspostavljanju komunikacije i saradnje sa Srpskom pravoslavnom crkvom u Srbiji.\nProces REKOM – septembar 2012-januar 2014.


Zlatibor - Kamp Zlatibor završava uspešnu letnju sezonu\nJoš jedna uspešna letnja sezona za zlatiborski kamp završava se u petak 01. novembra. Kamp je punih sedam meseci radio punim kapacitetom i zabeležio rekordnu posetu što individualnih kampera, što organizovanih grupa koji tradicionalno već dugi niz godina borave na Zlatiboru. Pored šest organizovanih grupa iz Holandije, sa kojima se nastavlja uspešna saradnja, u kampu je odsedao veliki broj gostiju iz Nemačke, Slovenije, Austrije, Češke, Poljske, Rusije. Kamp je i ove godine bio domaćin manifestacije "Bubijada" , što je takođe doprinelo povećanju broja gostiju.\nDa će kamp i sledeće letnje sezone uspešno poslovati potvrđuje činjenica da je već dogovorena poseta šest organizovanih grupa kampera iz Holandije za sledeću godinu, a 2020. na kampu će boraviti i prva grupa "GB Motorhome" asocijacije iz Velike Britanije.\nKamp Zlatibor završava uspešnu letnju sezonu X